
Nakon ofenzive hrvatske i njemačke vojske na području planine Kozare u ljeto 
1942. godine nastao je zbjeg s velikim brojem izgladnjele i bolesne djece. Kad je 
slomljen otpor partizanskih snaga, veće skupine djece iz zbjega privremeno su 
smještane u nekoliko prihvatnih centara (logor Stara Gradiška, sabirališta u 
selima Mlaka, Jablanac, Uštica i drugdje), a zatim su, bez prethodnih priprema, 
prevezene u različita prihvatilišta s ciljem pružanja pomoći i zdravstvene skrbi te 
su potom udomljavana u obitelji. U organizaciji zbrinjavanja djece presudna je 
bila uloga države, a iz dostupnih dokumenata jasno se razabire da je djeci u 
prihvatilištima uz smještaj i prehranu pružana i odgovarajuća zdravstvena skrb, 
odnosno da djeca nisu bila diskriminirana i zanemarivana. Osnovna je namjera 
ovoga rada, korištenjem izvornog arhivskog gradiva i izjava sudionika događaja 
(sudski zapisnici), pokazati da su djeca s Kozare i Potkozarja 1942. godine u 
prihvatilištima u Jastrebarskom, Sisku i Zagrebu imala odgovarajuću opću i 
zdravstvenu skrb u skladu s mogućnostima tadašnje medicine u zadanim ratnim 
okolnostima. 

Naime, sve do danas u različitim medijima postoji cijeli niz stavova o 
namjernom izgladnjivanju, trovanju i mučenju te djece. Ovdje želimo istaknuti 
da su to proizvoljni i činjenično neutemeljeni navodi koje su plasirale 
jugoslavenske komunističke vlasti odmah nakon završetka Drugoga svjetskog 
rata, ali i pojedine društvene, političke pa i znanstvene strukture. Stoga, u duhu 
znanstvenih spoznaja, mislimo da su nazivi dječji ili ustaški logori neprimjereni 
te da bi bilo uputnije koristiti nazive prihvatilišta ili sabirališta za djecu, pa i 
privremene bolnice za djecu. 

Ključne riječi: Drugi svjetski rat, Nezavisna Država Hrvatska, Dječje 
prihvatilište Jastrebarsko, Dječje prihvatilište Sisak, Zavod za odgoj gluhonijeme 
djece, Dječji dom na Josipovcu, zarazne bolesti 

Uvod 


Danas gotovo historiografski fenomen — pitanje prihvata, smještaja i skrbi o 
djeci s Kozare i Potkozarja u prihvatilištima što ih je organizirala vlast Neza- 
visne Države Hrvatske (NDH) u ljeto 1942. godine, nakon vojnih operacija 
na planini Kozari, zaslužuje detaljnu i teorijski preciznu obradu, lišenu ideo- 
loških i navijačkih natruha. 

Na temelju dostupnih podataka o organizaciji i zbrinjavanju djece te 
pružanju opće i medicinske skrbi u dva najveća prihvatilišta, u Sisku i Jas- 
trebarskom te u prihvatilištima u Zagrebu (Zavod za odgoj gluhonijeme dje- 
ce i Dječji dom na Josipovcu), pokušat ćemo dokazati da su ta djeca imala 
odgovarajuću zdravstvenu skrb, sukladnu ratnim uvjetima izbjegličkih valo- 
va izgladnjelog pučanstva, u higijenski zapuštenim prilikama opće bijede i 
siromaštva s proširenom ušljivosti te nedostatkom medicinskog osoblja, uz 
epidemije brojnih zaraznih bolesti. U to vrijeme nisu postojali antibiotici ni- 
ti današnja mogućnost prevencije bolesti cijepljenjem. Prema dostupnim do- 
kumentima i drugim izvorima djeca u prihvatilištima nisu bila zanemarivana, 
a pogotovo ne diskriminirana, u pružanju zdravstvene skrbi u odnosu na op- 
ću populaciju, odnosno drugu djecu. 

U radu smo koristili izvorne arhivske dokumente vlasti NDH (ministar- 
stava zdravstva, udružbe i unutarnjih poslova, zatim nadležnih uprava za 
skrb poput glavnih ravnateljstava za zdravstvo i udružbu te dokumente mjes- 
nih, općinskih i župskih tijela i oružničkih i vojnih postrojbi), potom zapis- 
nike sa sudskih postupaka vođenih poslije rata i poslijeratne izvještaje koje 
su podnosili sudionici događaja (primjerice, pred komisijama za utvrđivanje 
ratnih zločina okupatora i njegovih pomagača). Osim toga, služili smo se 
memoarskim zapisima i dnevnicima, novinskim izvještajima te objavljenim 
knjigama, zbornicima dokumenata i drugim člancima koji se odnose na ta 
zbivanja! 

Odmah nakon završetka rata 1945. godine u službenu je historiografiju 
plasirano i sve do danas se održalo uvjerenje o potpunoj nebrizi i izostanku 
svake zdravstvene skrbi za ovu djecu, a nerijetko su iznošeni stavovi o nji- 
hovu namjernom izgladnjivanju, trovanju i mučenju.2 


1 Neki od tih izvora jesu: Dnevnik Diane Budisavljević, Zagreb, 2003; Ćiril PETEŠIĆ, 
Dječji dom Jastrebarsko, Zagreb, 1990; četiri knjige zbirke dokumenata Koncentracio- 
ni logor Jasenovac, dokumenta, uredio Antun Miletić (prve tri knjige Jasenovac, 1986., 
četvrta Jagodina, 2007.); Nataša MATAUŠIĆ, Diana Budisavljević, prešućena heroina 
Drugog svjetskog rata, Zagreb, 2020; neobjavljeni rukopis Narcise Lengel-Krizman »Spa- 
šavanje djece« (u posjedu autora); dnevne novine Hrvatski narod, Vjesnik, Plavi vjes- 
nik, Borba i tjednik Arena. 

Vojno-politička situacija i otenziva na Kozaru 


Ubrzo nakon osnutka NDH na prostorima naseljenim većinskim srpskim, od- 
nosno pravoslavnim stanovništvom, a osobito na području Bosne i Hercego- 
vine dolazi do neposluha i pružanja otpora novim vlastima. Prve oružane ak- 
cije bilježe se već u travnju i svibnju 1941. godine, a prva pobuna većih raz- 
mjera događa se u lipnju u Hercegovini (tzv. Lipanjski ustanak).5 Novi val 
ustanaka rasplamsava se potkraj srpnja i početkom kolovoza 1941. godine, 
kada se bilježe jače oružane akcije i na području Kozare i Potkozarja. Iako 


2 Navodi o zlostavljanju i ubijanju djece u logorima i prihvatilištima pojavljuju se u za- 
pisnicima poslijeratnih komisija za utvrđivanje ratnih zločina okupatora i njegovih po- 
magača te u zapisnicima sa sudskih procesa (primjerice, u procesu vođenom protiv dr. 
Antuna Najžara, upravitelja prihvatilišta u Sisku). Zatim u knjigama i zbornicima, po- 
put: Voja JOVANOVIĆ, Deca i rat. Jugoslavija 1941.—1945., Beograd, 1962; Dragoje LU- 
KIĆ, Kozarsko djetinjstvo, 1976; ISTI, Rat i djeca Kozare, Beograd, 1979; Jurica KOR- 
BLER i Petar STANIVUKOVIĆ, Deca u logorima smrti, Beograd, 1986; u novinskim felj- 
tonima poput Jana KOCH, »Sjećanje na akciju spašavanja kozaračke djece iz jasenovač- 
kog logora«, Plavi vjesnik, Zagreb, listopad 1971. — siječanj 1972. Novinski feljtoni o 
kozaračkoj djeci objavljivani su gotovo u svim dnevnim novinama u SFRJ, u svim re- 
publikama. Redovito su održavani okrugli stolovi (u Jasenovcu, Banjoj Luci, Beogradu) 
i priređivane izložbe o djeci u logorima u Staroj Gradiški i Jasenovcu te prihvatilištima 
(spomenuti Dragoje Lukić i sam je bio dijete iz te skupine; rođen 1928., bio je u prih- 
vatilištu u Jastrebarskom, a priredio je niz izložbi u Jastrebarskom, Beogradu, Jasenov- 
cu i na spomen-području Mrakovica na Kozari, prema: Dragan LUKIĆ, Bili su samo de- 
ca, Laktaši, 2006.). Prihvatilišta se na takvim skupovima i izložbama redovito nazivaju 
»ustaški logori za djecu« U Hrvatskoj se u novije vrijeme ponavljanjem optužbi iz po- 
ratnog vremena bavi u svojim izdanjima Savez antifašističkih boraca, primjerice, Ivan 
FUMIĆ, Djeca — žrtve ustaškog režima, Zagreb, 2011. Propagandni pristup stradavanju 
djece u ratu bio je prisutan i u dokumentarnim i igranim filmovima, primjerice u filmu 
Lordana Zafranovića Krv i pepeo Jasenovca iz 1983. godine. Najnoviji primjer je Dara 
iz Jasenovca, igrani film snimljen 2019. u Srbiji, redatelja Predraga Antonijevića i sce- 
naristice Nataše Drakulić. S druge strane, umjereniji i faktografski pristup ovoj temi 
može se zamijetiti u novinskom serijalu »Arena traži vaše najmilije« koji je sedamdese- 
tih godina u tjedniku Arena vodio novinar Marino Zurl, tragajući za djecom izgublje- 
nom u ratnom vihoru koristeći i kartoteku koju je vodila Diana Budisavljević. Dio po- 
trage opisao je u knjizi: Marino ZURL, Tri jablana, Zagreb, 1978. U novije vrijeme va- 
žan doprinos rasvjetljavanju sudbine kozaračke djece dao je dr. Nikica Barić, radom u 
časopisu Pilar: »Kozara 1942, sudbina civila, zarobljenika i djece«, br. 2, rujan 2017, te 
osvrtom na film Dnevnik Diane Budisavljević autorice Dane Budisavljević (snimljen 
2019. godine), objavljenom u Časopisu za suvremenu povijest, br. 3, u studenom 2020. 
Sudbinom kozaračke djece bavila se i hrvatska povjesničarka dr. Narcisa Lengel Kriz- 
man. Objavila je niz članaka u različitim časopisima (npr. »Akcija spasavanja kozarske 
i druge djece iz ustaških logora«, Zbornik radova, Prijedor, 1980. i članak istog naslova 
u zborniku Deca, rat i revolucija, Beograd, 1981.). Nakon 1991. godine dr. Narcisa Len- 
gel Krizman ponovno je pregledala izvore i uz kritički pristup revidirala neke svoje i 
tuđe zaključke u radu pod nazivom »Spašavanje djece«. ako je postojala namjera da se 
taj rad objavi, to se nije dogodilo pa je do sada ostao u rukopisu. 


3 Više o tim zbivanjima u: Amir OBHOĐAŠ, Zima 1941/1942, vojne operacije u istoč- 
noj Bosni, Zagreb, 2020., 27-114. 

je na tom području bilo i četničkih grupa, organizatori pobune bili su pre- 
težno članovi Komunističke partije Jugoslavije, a pobunjeničke postrojbe 
imale su partizanska obilježja. Gotovo svi partizani, uz tek pokoju iznimku 
među zapovjednim kadrom, bili su srpske narodnosti i pravoslavne vjere. 

U proljeće 1942. godine partizanski pokret je ojačao, njegove postrojbe 
upadale su u slabo branjena sela i manja gradska naselja te izvodile zasjede 
na prometnicama. U tim mjestima su uništavane oružničke postaje, škole i 
druge javne zgrade. U svibnju 1942. partizani su zauzeli Prijedor i rudnik Lju- 
biju, vrlo važan za opskrbu njemačke vojne industrije željeznom rudačom.5 
Svojim djelovanjem zaprijetili su i sigurnosti važnih prometnica, među osta- 
lim i željezničkoj pruzi Zagreb — Banja Luka. Odmah nakon zauzimanja Pri- 
jedora, njemačko zapovjedništvo za Jugoistok zajedno s hrvatskim postrojba- 
ma isplaniralo je vojnu akciju slamanja partizanske skupine na planini Koza- 
ri i okolici. U svibnju je oformljena borbena skupina Zapadna Bosna, pod 
zapovijedanjem njemačkog generala Friedricha Stahla, a potom je cijeli pros- 
tor Kozare i Potkozarja opkoljen sa svih strana.$ 

Već ranije su partizanski odredi sa sobom u planinske baze povlačili i 
civile, članove svojih obitelji i stanovnike sela koji su se bojali odmazde na- 
kon partizanskih napada na punktove formalne vlasti. I prije masovnih po- 
vlačenja prema Kozari i samih vojnih operacija, bilo je civila, među njima i 
djece, koji su u tom brdovitom predjelu nekoliko mjeseci proveli u teškim 
životnim uvjetima, spavajući u kolibama i zemunicama.7 

Situacija u kojoj se našlo civilno stanovništvo postaje još teža nakon po- 
četka vojne akcije protiv pobunjenih partizana. Vojni pothvat započeo je 10. 
lipnja 1942. godine, a završio je tridesetak dana kasnije.8 U zbjegovima na 
planini našle su se tisuće civila s nedovoljnim zalihama hrane. Već tijekom 
borbenih operacija, našavši se u teškim stambenim i higijenskim prilikama, 
mnogi civili prihvatili su pozive koje su im upućivale hrvatske vlasti putem 
letaka bacanih iz zrakoplova. Letcima su ih pozivali na predaju i izlazak u 
susret vojnicima te im jamčile život? Nakon predaje ili zarobljavanja, na kra- 


4 Više o tim zbivanjima u: Dušan D. SAMARDŽIJA, Bosanskodubičko područje u NOR-u 
i socijalističkoj revoluciji 1941—1945., Bosanska Dubica, 1984., 53-113. 

5 Mira KOLAR-DIMITRIJEVIĆ, »Rudnik željezne rude Ljubija za vrijeme okupacije« u 
zborniku Kozara u NOB i socijalističkoj revoluciji, Prijedor, 1981., 363-377. 

6 Nikica BARIĆ, »Kozara 1942, sudbina civila, zarobljenika i djece«, n. dj., 53-56; Dušan 
D. SAMARDŽJA, nav. dj., 197. 

7 Dušan D. SAMARDŽIJA, nav. dj., 199. 

8 Nikica BARIĆ, »Kozara 1942...«, 59; Dušan D. SAMARDŽIJA, nav. dj., 199-208. 

9 Nikica BARIĆ, »Kozara 1942...«, 55, 66-67; Dušan D. SAMARDŽIJA, nav. dj., 209; izja- 
va sudionice događaja Dušanke Radulović dana autoru 14. lipnja 2017. godine u Do- 
njoj Gradini. 

ju vojnih operacija, civili su upućivani u prihvatne centre koji su se nalazili 
kod Bosanske Dubice, u selu Uštici kod Jasenovca, u Prijedoru, u Novskoj i 
drugdje. Nakon završetka vojnih djelovanja, osim s Kozare iseljavano je sta- 
novništvo i iz nekih sela naseljenih pravoslavnim stanovništvom na širem 
prostoru, primjerice, južno od Bosanske Gradiške. Stanovnici iz tih mjesta i 
zarobljenici upućivani su preko Bosanske i Stare Gradiške u sela Mlaku i Ja- 
blanac, koja se nalaze na lijevoj obali Save, između Jasenovca i Stare Gradi- 
ške.10 

Sredinom srpnja 1942. godine te prihvatne centre posjetio je ministar 
zdravstva u Hrvatskoj državnoj vladi dr. Ivo Petrić.1! Nakon povratka u Za- 
greb dao je izjavu dnevniku Hrvatski narod, objavljenu 23. srpnja. »Država je 
već prije našeg dolaska tamo uputila veliku količinu hrane, uputila 20 lieč- 
nika, 15 sestara, 5 razkužitelja, liekove, zavojno i razkužno tvorivo, serume 
i cjepiva. Zdravstveni zavod u Banjoj Luci i postrojbe Crvenog križa pojača- 
le su u tom području svoju djelatnost, da pomognu prebjege i da im uzmo- 
gnu nakon njihove katastrofe u Kozari sačuvati i spasiti živote« izjavio je uz 
ostalo dr. Ivo Petrić.12 

Ministar je dodao da su u prihvatnim centrima u Mlaki, Jablancu i Prije- 
doru organizirane ambulante i prihvatne bolnice te da se obavlja raskuživa- 
nje i dezinsekcija od velikog broja ušiju kod izbjeglica. »Nije to mali posao, 
jer je zamazanost i ušljivost kod sviju dosegla svoj najveći stupanj. Osim to- 
ga svi se postepeno cijepe protiv tifusa i griže [...|. Sve ovo iziskuje najveće 
napore, jer je ogromna masa zaušena, zagađena i bolestna stigla nakon par- 
tizanskog uništenja naglo, u kratkom roku od nekoliko dana.«15 

Moguće je da je posjet dr. Petrića bio odgovor na dopise što su stizali s 
terena s upozorenjima o teškoj humanitarnoj situaciji. U dopisu upućenom 
tajništvu Ministarstva unutarnjih poslova, službenik s terena (potpis nečitak) 
javio je 13. srpnja da se »pitanje prihvata i evakuacije pučanstva razvija na 
našu sramotu. Na sva moja upozorenja brzoglasom, do sad u Dubicu nije sti- 
glo ništa osim tri mlada liječnika, bez sredstava. Potrebna je najažurnija me- 


10 Antun MILETIĆ, Koncentracioni logor Jasenovac 1941—1945, Dokumenta, knjiga TII., 
Beograd-Jasenovac, 1986., dok. br. 85, str. 200, izvješće Mihajla Komunickog, izaslani- 
ka Ministarstva udružbe NDH kod opunomoćenika Vlade NDH u Banjoj Luci. 

11 Dr. Ivo Petrić (1897.—1968.), liječnik, do 1941. ravnatelj Zarazne bolnice u Zagrebu. 
Ministar zdravstva od travnja 1941. do listopada 1942. godine, u svibnju 1945. povlači 
se u Austriju, Italiju i 1948. emigrira u Argentinu. Vidi Tko je tko u NDH, Zagreb, 1997. 
12 Hrvatski narod, br. 483, 23. srpnja 1942., str. 3, pod naslovom »Zauzimanje i briga 
Hrvatske državne vlade oko partizanskih prebjega sa Kozare«. Dr. Petrić je to područje 
posjetio s ministrom vanjskih poslova dr. Mladenom Lorkovićem i pratnjom. 


15 Isto. 

đuministarska organizacija. Nijemci prigovaraju i traže odgovore tko je kriv 
za to«.i4 

Oružnička zapovjedništva tih su dana javljala i o pojavi pjegavog tifusa 
u selima u okolici Kozare. Primjerice u kotaru Prijedor, gdje je u selima Ko- 
mičani, Dera, Trnjani, Kozaruša i Brđani u općini Kozarac sanitetska služba 
ustanovila 64 slučaja pjegavog tifusa, od kojeg su četiri osobe umrle. Oruž- 
nička postaja Kozarac izvijestila je da je kotarska vlast poduzela sve potreb- 
ne mjere kako bi se suzbilo širenje bolesti. 15 

Širenje bolesti suzbijalo se i na drugim mjestima. Ministarstvo zdravstva 
obratilo se 14. srpnja 1942. godine Kotarskoj oblasti u Novskoj sa zapovije- 
di da »depedikulaciju i ostale zdravstvene mjere protiv zaraznih bolesti u lo- 
goru Novska preuzme kotarski liečnik dr. Marijan Derkos i općinski liečnik 
dr. Mijo Škrljac iz Novske«.16 Po nalogu Ministarstva zdravstva iz Zagreba, tog 
istog dana, 14. srpnja, u selo Jablanac, koje se nalazi nekoliko kilometara ni- 
zvodno Savom od Jasenovca, otputovali su liječnici dr. Leopold Auf, dr. Her- 
bert Klemenčić i dr. Slavko Župan. Njihov je zadatak bio da ondje usposta- 
ve privremenu stanicu za sprječavanje zaraznih bolesti. Potkraj srpnja, nakon 
povratka u Zagreb, u izvješću o svome radu naveli su da su »od 15. do 17. 
ciepili po prvi put 2000 ljudi a osim toga smo potrebnima pružili liečničku 
pomoć i liečničke savjete. Dne 17. o. mj. došla su još 2 liečnika t.j. doktor 
Silobrčić Petar i dr. Vadkov Nikola sa 2 dobrovoljne sestre pomoćnice Crve- 
nog križa. Nastavilo se ciepljenjem i zdravstvenim radom, tako da smo do 
25. pociepili prvi i drugi put (vakcinacija). Uz svoj rad u Jablancu dne 22. 
VII. ciepili smo čitavo pučanstvo u Mlaki po drugi put. (U oba mjesta oko 
10.000 ljudi.) Za vrieme našega boravka u Jablancu umrlo je po logorima i 
kućama preko 30, što odraslih, što diece. Porodilo se je 21 diete, gravidnih 
102, pobačaj 1.17 

Liječnici su također utvrdili da su civili s Kozare, koje su partizani osta- 
vili pri povlačenju, jako izgladnjeli, a smrtnost među malodobnom djecom je 
visoka. »Najveći postotak je gastrointestinalnih poremećenja, svrab u velikom 
postotku sa vrlo čestim ekcemima i piodermijama. Ustanovili smo oko 100 


14 Hrvatski državni arhiv (HDA) 487, Ministarstvo oružanih snaga Nezavisne Države Hr- 
vatske (NDH), mikrofilm D-2178, snimka br. 555. 

15 HDA 226, Ministarstvo zdravstva i udružbe NDH (dalje: HDA 226), Glavno ravnatelj- 
stvo za zdravstvo, br. 48267-Z-1942, izvješće primljeno 29. srpnja 1942., a podnio ga je 
pukovnik Obertynski. 

16 Nikica BARIĆ, »Kozara 1942..«, 71. 

17 HDA 226, Glavno ravnateljstvo za zdravstvo, 48152-Z-1942. U izvornom dokumentu 
Jablanac se naziva Jablanovo, ali je iz dokumenta jasno da se radi o Jablancu kod Ja- 
senovca. 

slučajeva malarije sa kliničkom slikom. Slučajeva pjegavog tifusa i trbušnog 
tifusa, dizenterije ili drugih zaraznih bolesti nije se moglo do sada ustanovi- 
ti. Kod 10-12 slučajeva flegmena i panaricija pružili smo liečničku pomoć«, 
navedeno je u izvještaju.15 

Dr. Auf i njegovi kolege napisali su i da je u prihvatnom centru bilo ne- 
moguće provesti dezinfekciju i dezinsekciju jer nije bilo potrebne opreme ni 
prikladnih prostorija. »Pučanstvo u logoru je pod vedrim nebom i izloženo 
nepogodama vremena a ono malo što je pod krovom, stanuje prenatrpano. 
Pošto smo sve pregledali i pociepili (prvi i drugi put) to smo prema tome 
savjesno izvršili povjerenu nam dužnost. Moramo spomenuti da nijesmo 
imali dovoljnu količinu liekova, usprkos ponovnog traženja, da smo radi po- 
manjkanja joda i alkohola morali upotrebiti privatni alkohol i benzin te i štr- 
cala jednoga od nas, a da ne govorimo o tome da za broj od oko 10.000 lju- 
di nije bilo ni za 10% dovoljna količina liekova. Najviše pomanjkanje je bilo 
tannalbina i karbo animalis (lijekovi za liječenje proljeva — nap. a.). Treba- 
lo je još kinina u manjoj mjeri. Malo je bilo liekova proti svrabu. Zavojnog 
materijala je bilo relativno dovoljno a nije posve dovoljno bilo masti za ra- 
ne. Vrlo nam je falilo joda i alkohola«, stoji u izvještaju.1? 

Mnogo informacija o stanju na tom području može se doznati i iz pos- 
lijeratnog ispitivanja dr. Nikole Vadkova pred službenicima Odjeljenja zašti- 
te naroda (OZN).2 Vadkov je ispričao kako ga je 16. srpnja 1942. godine u 
svoj ured pozvao dr. Mladen Petrasž!, pročelnik Odjela za zdravstvo Minis- 
tarstva zdravstva. Uz Vadkova pozvano je još nekoliko liječnika. Objašnjeno 
im je da je pred njima važan zadatak i da svi moraju sudjelovati. Dr. Vadkov 
je dobio nalog da s dr. Petrom Silobrčićem ide u okolicu Jasenovca kako bi 
pomagali izbjeglicama s Kozare i Potkozarja. Prema iskazu dr. Vadkova, u 
Jasenovcu ih je dočekao dr. Miljenko Gjivoje i uputio u Mlaku (selo pored 
Jablanca, udaljeno devet kilometara jugoistočno od Jasenovca) i Jablanac.22 

Dr. Vadkov također navodi da su ondje već bili kirurg dr. Župan, rend- 
genolog dr. Auf, ortoped dr. Klemenčić te dvije bolničarke Hrvatskoga Crve- 
nog križa, Cindrić i Henigman. Prisjetio se kako je tih dana vladala velika že- 
ga, a nije bilo mjesta za skrivanje od sunca. Hrana je bila slaba, iako su se- 


18 Isto. 
9 Isto. 


20 HDA 1561, Služba državne sigurnosti RSUP SRH, 015.7.11, izjava Nikole Vadkova od 
1. studenoga 1945., RZ0070725-RZ0070740 

21 Dr. Mladen Petras (1905.—1974.), liječnik, ortoped, od 1941. do 1942. predstojnik 
Odjela za zdravstvo pri Ministarstvu zdravstva, a potom pročelnik Odjela za zdravstvo 
kod Glavnog ravnateljstva za zdravstvo u Ministarstvu unutarnjih poslova. Poslije rata 
nastavlja raditi u nekoliko zagrebačkih bolnica. Vidi Tko je tko u NDH. 

ljaci poveli sa sobom stoku, ali nisu je htjeli klati i pripremati za jelo. Nada- 
li su se, vjerojatno, da će se uskoro moći vratiti u svoje domove i povesti sa 
sobom svoju vrijednu imovinu.25 

Veliki broj ljudi na malom prostoru, u lošim higijenskim uvjetima, stvo- 
rio je podlogu za širenje bolesti. Dr. Vadkov opisuje da su ljudi patili od 
krvavog proljeva, a svakog je dana umiralo nekoliko žena i djece. On i nje- 
govi suradnici tražili su da im se iz Zagreba dostavi dodatna pošiljka lijeko- 
va. Rekao je i da je razgovarao i s Hinkom Piccilijem, jednim od voditelja 
radne službe obližnjeg logora u Jasenovcu. Doznao je da je za izbjeglice sti- 
gao pun vagon kukuruza i pola vagona soli. No Piccili je to skrenuo u logor 
za potrebe zatočenika. Dr. Vadkov je ipak uspio dogovoriti da se kukuruz 
proslijedi u Mlaku. Piccili nije htio dopustiti da se kukuruz samelje, jer je za 
to mlin navodno morao imati posebnu dozvolu. Dr. Vadkov je tako preuzeo 
vagon kukuruza u klipu. »Sada se po čitave dane i noći čula tutnjava batova 
kojima su tukli kukuruz da bi se lakše skuhao.«24 


Odvajanje djece od roditelja, odnosno majki, 

i preuzimanje u prihvatilišta 
Nešto prije ili usporedno s vojnim operacijama, vlasti NDH i predstavnici 
Trećeg Reicha postigli su sporazum o upućivanju zarobljenika i dijela iselje- 
nog pravoslavnog stanovništva kao radnika u tvornice i na poljoprivredne 
radove u Njemačku.5 Prema dogovoru, djeca do 14 godina trebaju »ostati na 
brigu hrvatskoj državi«.26 Prema različitim podatcima, u prihvatnim centrima 
ostalo je oko 7000 djece čiji su roditelji upućeni na rad u Njemačku. Pojavio 
se ozbiljan problem smještaja tako velikog broja djece bez prethodnih pri- 
prema i plana zbrinjavanja. Zato je prema odluci samog poglavnika Ante Pa- 
velića tu djecu trebalo smjestiti u dječja prihvatilišta u Sisku, Jastrebarskom, 
Zagrebu i drugdje.27 


22 HDA 1561, Služba državne sigurnosti RSUP SRH, 015.7.1, izjava Nikole Vadkova od 
1. studenoga 1945., RZ0070725-RZ0070740 


25 Isto. 

24 Isto. 

25 Nikica BARIĆ, »Kozara 1942...«, 63. 

26 Antun MILETIĆ, nav. dj., knjiga I., dok. br. 137, str. 357 i bilješka na istoj stranici nje- 
mačkog natporučnika Schmidt-Zabierowa o posjetu Staroj Gradiški kamo je otišao s dr. 
Petersenom, opunomoćenikom za prikupljanje radne snage 

27 ISTI, knjiga IV., dok. 36, 109-110; po svemu sudeći nije postojao raniji plan da se 
djecu odvaja od roditelja nego se tome pristupilo ad hoc, u dogovorima u hodu, ona- 
ko kako su ta djeca s roditeljima pristizala u prihvatne centre. Ispočetka su i djeca upu- 
ćivana u Njemačku s roditeljima, ali nakon što su njemački liječnici u tranzitnim cen- 

Od 24. lipnja do 4. srpnja 1942. godine iz Uštice i Stare Gradiške u Dječ- 
ji dom za izbjegličku djecu u Gornjoj Rijeci kraj Križevaca dovedeno je 325 
djece. Nakon što je ondje izbila zaraza pjegavim tifusom, dom je rasformi- 
ran. Dvadesetak djece udomljeno je u obiteljima oko Varaždina, a neka su 
smještena u varaždinsku bolnicu. U Zagreb je prebačeno 257 djece od kojih 
je 52 smješteno u Zaraznu bolnicu. Ondje je umrlo 20 (16 dječaka i 4 djevoj- 
čice), a 32 je izliječeno. Skupina od 147 djece odvezena je u dom u Jastre- 
barsko i ondje stavljena u posebnu oformljenu karantenu u dijelu franjevač- 
kog samostana. I odatle su djeca u manjim skupinama ili pojedinačno upu- 
ćivana u zagrebačke bolnice na liječenje. Od posljedica pjegavca umrlo je 
ukupno 90 djece iz doma u Gornjoj Rijeci (55 u tom domu, ostali u bolnica- 
ma).28 

Iz Stare Gradiške upućen je 11. srpnja 1942. godine transport sa 650 dje- 
ce u Zagreb i Jastrebarsko. Slijedili su transporti 13. i 14. srpnja (oko 700 dje- 
ce). U prihvatnim centrima, odnosno, raskužnim postajama kod Glavnog 
kolodvora u Zagrebu i drugdje organizirana je dezinfekcija i kupanje pridoš- 
le djece koliko je to bilo moguće zbog njihove dobi i zdravstvenog stanja. U 
Zagrebu su djeca privremeno smještana u Zavod za odgoj gluhonijeme dje- 
ce, u Jeronimsku dvoranu te Staklenik (prostor kod katedrale koji je ustupio 
nadbiskup Alojzije Stepinac). U neke od tih prostora već su tada dolazili gra- 
đani Zagreba i preuzimali djecu na obiteljsku skrb.30 

Ministarstvo udružbe naložilo je 16. srpnja liječniku dr. Ivi Karađoli da 
ode u Mlaku i preuzme 200 djece koju su onamo dovedena iz Dubice. Na- 
loženo mu je da svu djecu mlađu od dvije godine uputi u Zagreb i o tome 
obavijesti Ministarstvo.31 

U međuvremenu je zbog velikog broja ljudi u prihvatnim centrima po- 
čelo ponestajati hrane. Ministarstvo zdravstva poslalo je 23. srpnja brzojav 
Oskaru Turini, opunomoćeniku Vlade NDH sa sjedištem u Banjoj Luci.32 U 
brzojavu je prenesena obavijest Crvenoga križa da »prebjezi u Mlaki i Jablan- 


trima u Mariboru i Linzu ustanovili da je mnogo djece u tim prvim transportima boles- 
no, transporti su vraćani u Hrvatsku. Vidi Nataša MATAUŠIĆ, nav. dj., 99. 


28 Narcisa LENGEL-KRIZMAN, »Spašavanje djece« neobjavljeni rukopis (u posjedu au- 
tora), 31-35; Ćiril PETEŠIĆ, nav. dj., 26. 


2 HDA 1722, Antifašistički front žena (AFŽ), kut. 8/45, Popis ratom postradale djece. 
% Dnevnik Diane Budisavljević, HDA, Zagreb, 2003., 98, 104, 107. 
31 HDA 226, Glavno ravnateljstvo za zdravstvo, br. 45.447-Z-1942 


32 Dr. Oskar Turina od 13. lipnja 1942. do 22. studenoga 1942. bio je na dužnosti »ob- 
ćeg opunomoćenika Vlade Nezavisne Države Hrvatske« sa sjedištem u Banjoj Luci. Uz 
ostalo, bio je zadužen za organiziranje prihvata i opskrbe izbjeglica. 

cu još uvijek nemaju dovoljnu prehranu. Ministarstvo zdravstva nije u stanju 
voditi o tome računa. Izvolite stvar izviditi i shodno odrediti.«35 

Potkraj srpnja Ministarstvo udružbe osnovalo je komisiju na čijem je če- 
lu bio nadzornik iz toga ministarstva Franjo Perše. Zadatak komisije bio je 
organizirati nastavak preuzimanja djece iz sabirnih centara u Jablancu, Mla- 
ki i drugih. U skladu s time, Hrvatski Crveni križ je 28. srpnja svojoj dobro- 
voljnoj bolničarki Dragici Habazin izdao putni nalog u kojem je navedeno: 
»Prema saopćenju Ministarstva udružbe od 27. srpnja o.g. ima se organizira- 
ti preuzimanje i prijevoz djece iz sabirnih logora Jasenovac, Mlaka i Uštica, 
koje dužnosti ima izvršiti posebna komisija na čelu sa g. Franjom Perše, nad- 
zornikom Ministarstva udružbe. Na traženje spomenutog Ministarstva izvoli- 
te s navedenom komisijom otputovati u spomenute sabirne logore u svrhu 
pružanja pomoći kod preuzimanja i prijevoza djece. Kad na licu mjesta 
upoznate prilike, izvolite najbržim putem saopćiti koliko bi još sestara treba- 
lo odaslati tamo, da budu od pomoći kod preuzimanja prijevoza djece.«34 

Zapovjedništvo sabirnih logora u Jasenovcu izdalo je 28. srpnja propus- 
nicu Dragici Habazin kojom joj dopušta slobodan pristup i prolaz kroz logor 
do Mlake i Jablanca, radi obavljanja službenih poslova. Propusnica je vrije- 
dila deset dana. Put iz Jasenovca do sela Košutarica (iz kojeg se dalje išlo 
cestom uz Savu do Mlake i Jablanca) vodio je izravno kroz logor Jasenovac. 
Tako su sve liječničke ekipe i transporti djece i odraslih prolazili cestom ko- 
ja je vodila kroz logor. 

Ravnateljstvo Hrvatskih državnih željeznica Zagreb primilo je 29. srpnja 
1942. godine sljedeći dopis Odjela društvovnog osiguranja, zaštite i skrbi Mi- 
nistarstva udružbe: »U sabirnim logorima u Jablancu, Mlaki i Uštici imade još 
oko 2.500 djece koja se po nalogu Poglavnika imadu preuzeti u držav. dječ- 
ju zaštitu Ministarstva udružbe, kao i djeca iz sabirnih logora u St. Gradiški, 
koja su već preuzeta. Pomenuta djeca smjestiti će se u privatnim nastamba- 
ma u Jastrebarskom. Savezno s time moli se naslov, da osigura prievoz ove 
djece u partijama od po 600-800 i to sa postaja Raić, odnosno Jasenovac. Pri 
dolazku u Zagreb moraju se djeca prije polazka u Jastrebarsko razkužiti. Po- 
lazak prvog i idućih transporta javiti će se brzoglasno naslovu čim komisija 
preuzme djecu. Moli se vozni red vlakova udesiti tako, da isti stižu u Zagreb 
rano ujutro, a poslije podne oko 16 s. odlaze za Jastrebarsko.«36 


853 HDA 226, Glavno ravnateljstvo za zdravstvo, br. 46.936-Z-1942 


34 Antun MILETIĆ, n. dj., knjiga TV., dok. br. 34, str. 105; Dnevnik Diane Budisavljević, 
82. 


85 Antun MILETIĆ, n. dj., knjiga IV., dok. Br. 33, str. 104; Dnevnik Diane Budisavljević, 
83. 

U dokumentu se nalazi formulacija »po nalogu Poglavnika« Takvu for- 
mulaciju mogli su upotrebljavati isključivo uredi samog Poglavnika (Poglav- 
nikov vojni ured, Županstvo pri Poglavniku), a ostale vlasti mogle su je ko- 
ristiti samo kada im je Ante Pavelić osobno, usmeno ili u pisanom obliku 
dao ovlast ili nalog da je mogu upotrijebiti u vezi s rješavanjem određenog 
pitanja.37 

Nakon povratka sa zadatka na koji je upućen, nadzornik Franjo Perše je 
7. kolovoza 1942. godine podnio izvješće Ministarstvu udružbe u kojem je 
naveo: »29. srpnja o. g. uputio sam se u Jasenovac, a odavle u logore u Uš- 
tici, Mlaki i Jablancu. U Uštici nije bilo djece, jer su odpremljena u druge lo- 
gore. U Mlaki bilo je, kao i u Jablancu oko 5.683 djece. Razloživši narodu 
svrhu našeg dolaska počeo sam s popisom djece i za prvi prevoz sabrao 850, 
a za drugi 967 i za treći 1250 djece. Prvi prevoz izvršen je 30. i 31. srpnja. 
Drugi 2. i 3. kolovoza, a treći 4., 5. i 6. kolovoza. Prvi je prevoz upućen u 
Zagreb, a drugi i treći u Sisak. Kod svakog prevoza pomagale su sestre Hr- 
vatskog crvenog križa, koje su vodile i brigu oko prehrane djece na putu. 
[...] Roditeljima obrazložena je korist te dječje kolonizacije, pa se nije vršila 
nikakova sila, već je dobrovoljnom predajom u sva tri prevoza preuzeto 
3.067 djece. U sva tri prevoza nije bilo smrtnih slučajeva, prem bilo je mno- 
go slučajeva posvemašne izgladnjelosti. Prevoz vršio se običnim seoskim ko- 
lima, jer po onom uskom derutnom putu ne bi bilo moguće to izvršiti dru- 
gim prevoznim sredstvima. Svaki put je trajao od Mlake do Jasenovca po 3 
do 4 sata, a od Jablanca 6 sati.«38 

S putnim nalogom Hrvatskoga Crvenog križa i propusnicom Ustaške 
obrane u Mlaku je 29. srpnja 1942. godine iz Zagreba stigla i volonterka Dia- 
na Budisavljević? sa suradnicima i nekoliko sestara Crvenoga križa radi pre- 
uzimanja djece. Govorili su majkama da daju djecu u Zagreb, da će ondje 
djeci biti lijepo jer će biti smještena u dječjim domovima, bolje nego u vlas- 
titoj kući. Uskoro su majke počele prilaziti stolovima na kojima se obavljalo 
popisivanje. »Sestre su donijele i poslastice za djecu, kuhale čaj, tješile ih«, is- 


3% Antun MILETIĆ, n. dj., knjiga IV., dok. br. 36, str. 109. 
37 Barić, »Kozara 1942...«, 100. 
38 Isto. 


8 Diana Budisavljević, rođ. Obexer (1891.—1978.), Austrijanka rođena u Innsbrucku, 
udana za Julija Budisavljevića (1882.—1981.), kirurga, predstojnika Kirurške klinike Me- 
dicinskog fakulteta Sveučilišta u Zagrebu. Diana Budisavljević sudjelovala je u poma- 
ganju zatočenicima pravoslavne vjere (slanje paketa u logor Lobor-grad) i u zbrinjava- 
nju pravoslavne djece nakon vojne akcije na Kozari. Osobito je važna njezina uloga u 
izradi i vođenju kartoteke zbrinute i udomljene djece. Vidi Dnevnik Diane Budisavlje- 
vić, Zagreb, 2003; Nataša MATAUŠIĆ, n. dj. 

pričao je liječnik Nikola Vadkov.? U prikupljanju djece i stavljanju u kola 
koja su ih vozila do jasenovačke željezničke postaje pomagali su i mladi us- 
taški vojnici iz logorske stražarske postrojbe, zapisala je u dnevnik Diana Bu- 
disavljević.4l 

Iz Jablanca je 800 djece odvezeno u Jastrebarsko 31. srpnja 1942. godi- 
ne. Sljedeća skupina od 106 djece iz Mlake odvezena je u Zagreb i smješte- 
na u dom na Josipovcu. Zatim 3. kolovoza iz Mlake kreće 800 djece u Sisak, 
gdje počinje s radom dječje prihvatilište. U to prihvatilište 4. kolovoza stiže 
650 djece iz Stare Gradiške, a 5. kolovoza još 1200 djece iz Mlake.# 

Određena medicinska pomoć djeci pružana je i u logoru u Staroj Gra- 
diški. Organizirao ju je liječnik Viktor Budicki, jedan od zatočenika u logo- 
ru. Naime, u Staru Gradišku su još od svibnja 1942. godine dovođeni civili s 
Korduna, obuhvaćeni protupartizanskim akcijama koje su vodile snage NDH 
na tom području. Među njima je bio i velik broj djece sa zaraznim bolesti- 
ma. Dr. Budicki je najteže oboljele odvajao i smještao u improviziranu »dječ- 
ju bolnicu« s oskudnim raspoloživim sredstvima za pomoć. 

Zbog spomenutog dogovora s Nijemcima, kojima je stalno trebala rad- 
na snaga, muškarci i žene upućivani su na rad u Njemačku. Ispočetka su s 
njima odlazila i djeca. No, događalo se da bi u Mariboru ili Linzu, gdje su 
njemački liječnici pregledavali pridošlice, bilo ustanovljeno da u transporti- 
ma ima znatan broj bolesnih, pa su transporti vraćani natrag u Hrvatsku.“ 
Vjerojatno su zbog toga njemački predstavnici zatražili da se djecu više ne 
šalje, nego da ostanu »na brizi hrvatskoj državi«.$ 

O proširenosti zaraznih bolesti u privremenim prihvatilištima vrlo zorno 
govori podatak iz transporta s 336 osoba koji je 29. lipnja 1942. godine vra- 
ćen iz Linza te su svi smješteni u Zavod za odgoj gluhonijeme djece u Ilici 
83 u Zagrebu. Među njima je bilo 38 muške djece, 83 ženske djece i 215 že- 
na. Liječnici su kod njih ustanovili 160 slučajeva svraba, 128 slučajeva dizen- 
terije, 48 slučajeva ospica (morbili), devet slučajeva upale pluća, četiri sluča- 
ja pjegavog i tri slučaja trbušnog tifusa. Odmah je u Bolnicu za zarazne bo- 


4 Izjava Nikole Vadkova u HDA 1561, SDS RSUP SRH, 015.7.11, RZ0070725 

41 Velika djeca idu poslušno, ali malene treba nositi. Morali smo ih tražiti u brdima jas- 
tuka. U tome je naročito savjestan bio jedan mladi ustaša koji je bio zdvojan, jer se bo- 
jao da ćemo neko malo djete previdjeti pa će pokisnuti.« Dnevnik Diane Budisavljević, 
88. 

4 HDA, 1722, AFŽ, kut. 8/45, Popis ratom postradale djece. 

#8 Ilija JAKOVLJEVIĆ, Konclogor na Savi, Zagreb, 1999., 100. 

4 Nataša MATAUŠIĆ, n. dj., 100. 


4 Antun Miletić, n. dj., knjiga I, dok. br. 137, str. 357, bilješka o posjetu Staroj Gradiš- 
ki. 

lesti poslano 16 bolesnika, a ostali su se liječili u Zavodu. Vraćeni iz trans- 
porta bili su uglavnom pravoslavci iz sela u okolici Gline, Hrvatske Dubice 
i Kostajnice, Vojnića, Jasenovca, Novske i Cetingrada. U tom se trenutku u 
Zavodu nalazilo 658 štićenika, a od toga 435 djece i 223 odrasle osobe. Li- 
ječničku službu u Zavodu obavljala je dr. Božena Radovinović, uz pripomoć 
liječnika dr. Branka i Nine Dragišić, dr. Talera i dr. Franje Pernuša.46 


Civilni izbjeglički val katolika i muslimana 1941.—1942. godine 


Ovdje valja spomenuti i ratne događaje iz 1941. godine koji su rezultirali 
prihvatom izbjeglica u Staroj Gradiški i Zagrebu. Naime, nakon rasplamsava- 
nja pobune protiv hrvatske države u ljeto te godine, pred napadima i zloči- 
nima odmetnika (tada, uglavnom četnika) veliki je broj civila katolika i mus- 
limana iz područja sjeverne Dalmacije i jugozapadne Bosne tražio spas u sje- 
vernim dijelovima Hrvatske. Primjerice, oko 1250 izbjeglica iz Bihaćkog ko- 
tara smješteno je u kaznionicu Stara Gradiška, koja tada još nije služila kao 
logor, nego je u njoj bilo mjesta jer je već započelo preseljavanje dotadaš- 
njih kažnjenika na druga mjesta. Među izbjeglicama bili su, primjerice, žene 
i djece iz postradalog sela Boričevca.# Ubrzo su se među djecom proširile 
različite zarazne bolesti pa su prebacivana u bolnicu u Novoj Gradiški na li- 
ječenje. Tih dana djeca iz hrvatskih zbjegova (iz katoličkih i muslimanskih 
obitelji) stizala su i u Zagreb. Smještali su ih privremeno u Dom na Josipov- 
cu (današnja Nazorova ulica) te u Zavod za odgoj gluhonijeme djece. Ondje 
su ih pregledale dr. Olga Bošnjaković i dr. Mara Brčić. Prema njihovu nala- 
zu, djeca su bila »slabo uhranjena, mnoga su preplašena, a veliki dio je tako 
zapušten, boluje od svraba i sličnih kožnih bolesti, te će trebati dugo vreme- 
na da se ta djeca oporave uz veoma pomnu njegu«.# 

Bolesti su harale i među izbjeglicama islamske vjere što su spas potra- 
žili u bijegu pred četnicima iz okolice Foče. Prema brzojavu upućenom 13. 
ožujka iz kotara Gacko na više adresa, među ostalima, i Ministarstvu udruž- 
be, »u kotaru Gacko vlada glad i bolest, više smrtnih slučajeva od gladi me- 
đu izbjeglicama iz Foče kojih ima u mjestu oko 500. Hrana ne dolazi peti 
mjesec, pošta već treći mjesec, činovnici bez plaće i sredstava za život četvr- 
ti mjesec«# O teškom stanju katoličkih i muslimanskih izbjeglica kojih je u 


“6 HDA 226, Glavno ravnateljstvo za udružbu, 51769-I-2, izvještaj br. 627, s potpisom 
ravnatelja zavoda Ljudevita Šafarića, poslan iz Zavoda za odgoj gluhonijeme djece 6. 
srpnja. 

4 Dossier Boričevac, ur. Josip Pavičić, Zagreb, 2012., 435. 

48 Isto, 431. 

$ HDA 226, Glavno ravnateljstvo za udružbu, 18435-I/1. 

ljeto i jesen 1942. u Banjoj Luci, Sanskom Mostu, Bosanskoj Dubici i drug- 
dje bilo u jednakom broju kao i onih pravoslavnih s Kozare, govori izvještaj 
Higijenskog zavoda iz Banje Luke od 15. studenoga 1942. godine. Opisuje 
se smještaj izbjeglica među kojima ima onih pristiglih iz Hercegovine: »Svi iz- 
bjeglice skoro bez iznimke žive u nepovoljnim društvovnim i zdravstvenim 
prilikama. Hrana je veoma slaba i nedostatna, postoji najveća oskudica u od- 
jeći i rublju tako da se često nailazi na djecu koja osim košulje ništa drugo 
na sebi nemaju, novčana pomoć je mala i neredovita. Veliki broj majki do- 
jilja nije u stanju dojiti dijete, jer im je mlijeko u dojkama presahnulo zbog 
nedovoljne prehrane. Djeca su mahom slabunjava i rahitična. Njihov je po- 
mor veoma visok.«50 


Dječje prihvatilište Jastrebarsko 


Uoči prijevoza djece u Jastrebarsko, gdje je već postojao dječji dom,5! taj je 
grad obišao sanitarni inspektor Ministarstva zdravstva. Bilo je to 16. srpnja 
1942. godine.52 Ministarstvo vanjskih poslova NDH 18. srpnja 1942. godine 
obratilo se Višem zapovjedništvu talijanskih oružanih snaga »Slovenija-Dal- 
macija« u Sušaku, nadležnom za talijanske postrojbe u NDH. U dopisu je ob- 
jašnjeno da u Jastrebarskom postoje barake koje je upotrebljavala talijanska 
vojska, a u kojima su trenutačno smještena mnogobrojna djeca »nastradala 
uslied djelovanja partizana«. Upravo tih dana u Jastrebarsko su došli talijan- 


% Higijenski zavod Banja Luka, Taj. br. 99, izvještaj podnio dr. Ivan Grujić, upravitelj 
Higijenskog zavoda i zdravstveni izvjestitelj kod opunomoćenika Vlade NDH Oskara 
Turine. 


51 Od 1939. godine u Jastrebarskom je postojao Dječji dom za poodrasle dječake, koji 
su vodile časne sestre iz reda Kćeri Božje ljubavi (sjedište im je bilo u Sarajevu). Ta- 
kođer 1939. godine u Jastrebarsko je premješten i dom, odnosno sirotište iz Osijeka, 
kojim su upravljale slovenske sestre milosrdnice, »usmiljenke« iz reda Kćeri kršćanske 
ljubavi sv. Vinka Paulskog. Godine 1941. dom za dječake je zatvoren, a sirotište se vra- 
tilo u Osijek. U Jastrebarskom je 1941. formiran novi dom, Dječji dom za djevojčice, 
namijenjen djevojčicama koje su ostale bez roditelja u četničkim napadima u Bosni. Za 
upraviteljicu doma imenovana je č. s. Pulherija (Anka) Barta, inače svastika dr. Mile Bu- 
daka, književnika i ministra u vladama NDH. Tom domu 1942. godine pridodano je 
prihvatilište za djecu s Kozare; vidi Ćiril PETEŠIĆ, n. dj., 11-13; Zdenko VUKOVIĆ, Is- 
tine i laži o Jastrebarskom, 29-30. 

52 Nikica BARIĆ, »Kozara 1942...«, 99; HDA, 226, Glavno ravnateljstvo za zdravstvo, broj 
46.886-Z-1942. Sanitarni inspektor ustanovio je da zdenac u Franjevačkom samostanu 
ne osigurava dovoljno vode pa je već 17. srpnja, zanemarujući formalnosti, »zbog žur- 
be i više sile« započelo kopanje novog zdenca, a provedeno je i raskuživanje postoje- 
ćeg. Također je ustanovljeno da ciglana u obližnjem mjestu Reki nema odgovarajuću 
opskrbu vodom. Kako bi se osiguralo dovoljno vode za piće, pranje i kuhanje na tom 
mjestu, trebalo je izvršiti radove na uređivanju obližnjeg izvora. Ministarstvo zdravstva 
je dopisom od 22. srpnja obavijestilo o tome Ministarstvo udružbe, zatraživši da se žur- 
no osiguraju potrebna financijska sredstva za izvođenje opisanih radova. 

ski predstavnici, s namjerom da barake razmontiraju i odnesu drvnu građu. 
Zato su vlasti u Zagrebu zatražile od Talijana da barake, barem u tom raz- 
doblju, ostanu na raspolaganja za smještaj djece. Talijani su odgovorili da se 
slažu s navedenim zahtjevom, odnosno da barake u Jastrebarskom prepuš- 
taju mjesnim hrvatskim vlastima.53 

Prihvatilište u Jastrebarskom organizirano je u nastambama, odnosno 
barakama kod Franjevačkog samostana, zatim u barakama u selu Reka (kod 
tamošnje ciglane), dok je bolnica za najteže bolesnu djecu organizirana u 
starom gradu Erddčdijevih u središtu Jastrebarskog. U prvom transportu 11. 
srpnja 1942. godine u Jastrebarsko je dovezeno 850 djece, 250 djevojčica 
smješteno je u barake kod starog grada, a u tri barake kod franjevačkog sa- 
mostana smješteno je 600 dječaka.54 

O zdravstvenom stanju djece koja su stigla u Jastrebarsko svjedočio je 
dr. Branko Dragišić#5 pred organima Zemaljske komisije za utvrđivanje zlo- 
čina 10. prosinca 1945. godine. Odmah po dolasku djece dr. Dragišić je pre- 
uzeo vođenje improvizirane bolnice u Jastrebarskom. Prema njegovoj izjavi, 
djeca su stigla s teškim atrofijama uslijed gladi i s napadnim crvenilom sluz- 
nice usta, mekoga nepca i ždrijela. »Mnogo djece imalo je infekciozne boles- 
ti, našli smo nekoliko slučaja akutnog pjegavca, vrlo mnogo ospica, neobič- 
no mnogo difterije nosa i ždrijela te vodenih kozica«, rekao je dr. Dragišić. 

Znatan dio djece bolovao je i od teške toksičke griže (dizenterija), a sva 
su djeca bolovala od po nekoliko bolesti: npr. kombinacija tifus — dizente- 
rija — ospice — difterija nosa i ždrijela — ulcerozne stomatitide najtežega 
stupnja i mnogo edema na nogama od gladi. Dr. Dragišić je u ispitivanju na- 
veo da je bilo oko 400 slučajeva dizenterije, oko 300 slučajeva ospica s upa- 
lama pluća, oko 200 slučajeva trbušnog tifusa, mnogo skorbuta s ispadanjem 
zubi i sekvestriranjem čeljusti. Navodi i brojne avitaminoze te na stotine ul- 
ceroznih stomatitida s dvadesetak noma, s potpunom destrukcijom obraza. 
Difterija nosa i ždrijela bilo je oko 200, varičela (vodenih kozica) i zaušnja- 
ka (pertussis epidemica) oko 100. »Šarlaha je bilo malo, tuberkuloze koliko 
se moglo ustanoviti bez rendgenskog pregleda nije bilo mnogo. Svraba i raz- 
nih gnojnih infekcija na koži neobično mnogo. Veliki dio djece pokazao je 


55 Nikica BARIĆ, »Kozara 1942...«, 99. 

54 Ćiril PETEŠIĆ, n. dj., 24. 

%5 Dr. Branko Dragišić (1895.—1947.), pedijatar, profesor na Medicinskom fakultetu, 
poslije rata ravnatelj Dječje klinike na Šalati u Zagrebu. Sin pravoslavnog svećenika iz 
Dvora na Uni. Od listopada 1941. do puštanja na slobodu u proljeće 1942. bio je inter- 
niran u logoru u Staroj Gradiški zbog pripadanja grupi zagrebačkih masona (bio je član 
lože Pravednost od 1929. godine). Vidi Ćiril PETEŠIĆ, n. dj., 23; brošura Memento 
1941/1942 o povijesti slobodnih zidara, Zagreb, 2011. 

znakove preboljenog pjegavca, koji su vjerojatno preboljeli još u logoru Gra- 
diška, s ispadanjem kose, gnojnim procesima na koži, atrofijama najtežeg 
stepena i s greškama na srčanom mišiću, apscesima... Takove stepene skor- 
buta i teških avitaminoza sumnjam da je ikada imao prilike da vidi jedan li- 
ječnik kod djece«, izjavio je dr. Dragišić. Dodao je kako je bilo djece »koja su 
kod najmanjeg napora kod ustajanja iz kreveta, da vrše nuždu, naglo umira- 
la kao snoplje od opće tjelesne iscrpljenosti i slabosti.«56 

Stanje u Jastrebarskom opisao je i Kamilo Bresler, savjetnik u Odsjeku 
za obitelj i djecu u Ministarstvu udružbe57 u pismu upućenom 12. srpnja 
1942. godine dr. Niktopolionu Černozubovu, epidemiologu, voditelju epide- 
miološkog odjela pri Hrvatskom higijenskom zavodus8. Zatražio je od njega 
da u Jastrebarsko pošalje opremu i lijekove za pristigle bolesnike. Novac ne- 
će biti problem, istaknuo je Bresler. »Od bolesti koje smo danas mogli pri- 
mijetiti pored desperatnog stanja ishranjenosti skorbut, griža, ogroman broj 
ospica i upale pluća, difterija, jedan sumnjiv pjegavac« napisao je Bresler. 

Dr. Dragišić je organizirao bolnicu u Jastrebarskom, kako je izjavio, 
»prema propisima jedne bolnice za djecu s kapacitetom od 110 kreveta«. Bi- 
la je razdijeljena na odjele — za tifus, dizenteriju, difteriju itd.5 

Budući da su stizala i nova djeca, odnosno bolesnici, liječnici u Jastre- 
barskom bili su prisiljeni organizirati nove bolničke odjele. Radili su to u do- 
govoru s Breslerom, koji je prema Dragišićevim informacijama u Jastrebar- 
sko poslao i dodatne liječnike: dr. Glumca iz bolnice Sestara milosrdnica u 


56 Ćiril PETEŠIĆ, n. dj., str. 25. 


57 Kamilo Bresler (ili Brčssler, kako prezime glasi u izvornim dokumentima) (Varcar 
Vakuf 1901. — Krk 1967.), osnovnu školu i gimnaziju završio je u Sarajevu, učiteljsku 
školu u Petrinji, Filozofski fakultet u Zagrebu (skupina pedagoško-psihologijskih pred- 
meta). Radio je u Crvenom križu (1929.), Školi narodnog zdravlja, Državnoj školskoj 
poliklinici (1936.). U NDH radi u Ministarstvu udružbe, kao savjetnik u Odjelu za zaš- 
titu majke i djeteta. Poslije rata bio je načelnik Odjela socijalne zaštite i skrbi u Minis- 
tarstvu socijalne politike Narodne vlade Hrvatske (1946.). Bio je osnivač i nastavnik Vi- 
še škole za socijalne radnike u Zagrebu (1954.). Vidi Ćiril PETEŠIĆ, n. dj., 21-22. 

58 Dr. Niktopolion Černozubov (Njižni Novgorod 1890. — Beograd 1967.), epidemio- 
log, profesor na Medicinskom fakultetu, autor udžbenika (Epidemiologija, izdanja 1941. 
i 1973.). Diplomirao je u Sankt Peterburgu 1918., a nakon bijega iz Rusije 1921. devet 
godina radi u Sandžaku (Novi Pazar i okolica). U Zagrebu je od 1930.; voditelj je epi- 
demiološkog odjela u Higijenskom zavodu do 1943. kada odlazi u partizane. Od 1944. 
bio je šef Higijensko-epidemiološkog odsjeka pri Vrhovnom štabu. Do 1952. bio je na 
dužnosti glavnog epidemiologa JNA i načelnik Higijenskog zavoda Vojnomedicinske 
akademije. Predavao je na Medicinskom fakultetu u Beogradu i ravnao Institutom za 
epidemiologiju Medicinskog fakulteta, Vidi Hrvatski biografski leksikon, Leksikografski 
zavod Miroslav Krleža, Zagreb, 2009.—2020, mrežno izdanje, https://hbl.Izmk.hr/ 
clanak.aspx?id=4006 (pristupljeno 31. ožujka 2021.) 


5 Ćiril PETEŠIĆ, n. dj., 26. 

Zagrebu te dvije liječnice časne sestre reda sv. Vinka koje su promovirane u 
Beogradu. Bile su to specijalistice pedijatrije, rodom iz Slovenije, s. Imelda 
Potočnik i s. Kristina Bele. Zbog nedostatka medicinskog osoblja Bresler je 
tih dana poslao jednu časnu sestru u Beograd kako bi pozvala nekoliko pri- 
padnica reda sv. Vinka, koje su ondje imale samostan, da dođu pomagati u 
Jastrebarsko. Uz dvije časne sestre pedijatrice, odazvalo se još osam redov- 
nica koje su iz Srbije doputovale u Jastrebarsko. 

Časne sestre su dobile nadzor nad barakama u Reki, gdje je bilo oko 
1000 djece. Dr. Dragišić i njegova supruga, također liječnica dr. Nina Dragi- 
šić, vrlo često su poslijepodne odlazili i provjeravali stanje u tim nastamba- 
ma. Dr. Dragišić je izjavio da je bolnica ondje organizirana u najljepšoj, su- 
hoj baraci, i to za oboljele od ospica i upale pluća izazvane ospicama. 

Na dvorištu je uređen prostor u obliku sjenice za liječenje upala pluća 
od ospica na svježem zraku. U drugoj baraci postojao je odjel za dizenteri- 
ju, za difteriju nosa i ždrijela, te ambulanta. Oboljeli s upalom pluća dobiva- 
li su dnevno injekcije za srce, a oni s dizenterijom dijetu prema mogućnos- 
tima, ribane jabuke, rižinu sluz itd. 

»Kad je bolnica bila organizirana i kad nam je uspjelo da spomenutim 
mjerama smanjimo smrtnost djece, javljeno mi je da ustaše raspuštaju logor 
u Gornjoj Rijeci kod Križevaca, jer se tamo pojavio pjegavac među djecom. 
I tu djecu su uputili jednostavno u Jastrebarsko. Sada je bio za nas problem, 
da već u sređene medicinske prilike primimo oko 280 djece u inkubaciji«, 
prisjetio se dr. Dragišić. U konačnici je u Jastrebarsko stiglo 147 djece iz Gor- 
nje Rijeke.&1 Dr. Dragišić je stoga predložio Bresleru da se isprazni franjevač- 
ki samostan u kojem se tada nalazilo samo nekoliko redovnika i da se dje- 
ca tamo smjeste uz strogu karantenu. Zdravstvena skrb za tu skupinu povje- 
rena je dr. Karlu Weissmanu.$2 

Kroz bolnicu u starom gradu u centru Jastrebarskog prošlo je oko 300 
malih bolesnika. Pojedini bolesnici prebacivani su u zagrebačke bolnice na 
liječenje kad bi trebalo obaviti neke kirurške zahvate ili su bila potrebna ne- 
ka laboratorijska, rendgenska i druga ispitivanja. U Zaraznu bolnicu bilo je 
upućeno 48 djece (umrlo desetero), a na Dječju kliniku (118, umrlo 35).8 


60 Isto. 

61 Narcisa LENGEL-KRIZMAN, n. dj., 34. 

#2 Dr. Karlo Weissman bio je Židov iz Osijeka, internist, u Osijeku je imao vlastiti sa- 
natorij. Upraviteljici Jastrebarskog č. s. Pulheriji preporučila ga je nadstojnica osječkog 
dječjeg doma, č. s. Veronika Iglič; vidi Ćiril PETEŠIĆ, n. dj., 26-27; Zdenko VUKOVIĆ, 
n. dj., 59. 

Ukupno je kroz prihvatilište Jastrebarsko prošlo 3400 djece. Umrlo je 
444 djece (oko 13 posto). Smrtnost je bila najveća u djece iz prvog trans- 
porta (12. srpnja 1942.), odnosno u prvom mjesecu boravka u prihvatilištu, 
a kasnije ustrojem bolnice, organiziranjem zdravstvene skrbi i poboljšanjem 
prehrane mortalitet se bitno smanjio (tablica 1). 


Tablica 1. Kronološki pregled smrtnosti djece u prihvatilištu u Jastrebarskom 1942. godineć5 


Broj Prosječni dnevni 
Razdoblje umrle djece broj umrlih 
12. — 31. srpnja 153 7,65 
1. kolovoza — 30. rujna 216 3,54 
1. — 31. listopada 67 2,16 
1. studenoga — 31. prosinca b 0,1 
nakon 1. siječnja 1943. 2 — 
Ukupno 444 — 


Dječje prihvatilište u Sisku 
U Sisku je prihvat djece nakon završetka vojnih operacija na Kozari organi- 
ziran u nekoliko zgrada u užem i širem centru grada. I ovdje je odabir pros- 
tora vodio Kamilo Bresler, predstavnik Ministarstva udružbe. Za povjerenika 
Ministarstva u Sisku imenovan je učitelj Ante Dumbović, a za zdravstvenog 
voditelja i upravitelja cijelog prihvatilišta dr. Anton Najžar.$ Djeca su bila 
smještena na ovim lokacijama: u Samostanu sestara sv. Vinka, u Sokolani, u 


6 Ćiril PETEŠIĆ, n. dj., 100. Dr. Dragišić u svojem izvješću navodi da je dječje prihva- 
tilište u Jastrebarskom za djecu poslije operacije na Kozari postojalo četiri i pol mjese- 
ca, od 12. srpnja do 1. studenoga 1942. godine. U tom je razdoblju, prema njegovim 
podatcima, umrlo 444 djece. 

ć& Isto, 26-28, 96-102, izjava dr. Branka Dragišića u ispitivanju pred Zemaljskom komi- 
sijom za utvrđivanje zločina okupatora i njegovih pomagača u Zagrebu 10. prosinca 
1945., ZKRZ GUZ, 4676/45. Petešić navodi i podatak da je umrlo 452 djece, prema iz- 
vještaju Odjela socijalne zaštite djece i mladeži pri Ministarstvu socijalne politike NR Hr- 
vatske iz siječnja 1947., što daje sličan postotak umrlih. 

65 [sto, 26-27, 100; podatci iz izjave dr. Branka Dragišića u ispitivanju pred Zemaljskom 
komisijom za utvrđivanje zločina okupatora i njegovih pomagača 10. prosinca 1945., 
ZKRZ GUZ 4676/45. 


$ Dr. Anton Najžar (Obrež kod Ptuja 1899. — okolica Siska 1947.) završio je Medicin- 
ski fakultet u Zagrebu, od 1941. bio je ravnatelj Školske poliklinike u Sisku. Bio je upra- 
vitelj dječjeg prihvatilišta i liječnik u sabirnom logoru u Sisku za prikupljanje radne sna- 
ge za Njemačku (1942.—1945.). Poslije rata u prvostupanjskom postupku osuđen je na 
dvadeset godina zatvora, a nakon žalbe tužitelja, unatoč brojnim svjedocima u njego- 
vu korist, osuđen je na smrt i strijeljan. Vidi Državni arhiv u Sisku, Zbirka sudskih pred- 
meta političkih procesa, dr. Anton Najžar, STUP 46/46, 560; HDA 1722, AFŽ, kut 8/40. 

skladištu Solane Reiss te u školi u Novom Sisku. Određeni broj najteže bo- 
lesne djece smješten je i u sisačku bolnicu.67 

Kotarska komisija za utvrđivanje ratnih zločina pri Narodnom odboru u 
Sisku napravila je poslije rata elaborat o dječjem prihvatilištu u Sisku, u ko- 
jem su opisane prostorije za smještaj djece te nabrojeno osoblje koje se o nji- 
ma brinulo. Navedena su imena liječnika — dr. Anton Najžar, dr. Leopold 
Auf, dr. Lazar Margulies, dr. Ivan Špicer i dr. Briški i pomoćnog osoblja, od 
kuharica koje su pripremale hranu do pomoćnih radnika koji su cijepali 
drva.6 

Prema tom elaboratu djeca su prvo prolazila kroz dezinfekcijsku posta- 
ju u kupalištu Teslić, gdje su ih kupali i šišali. U zgradi Sokolane liječnicima 
je pomagalo tridesetak žena, koje je organizirala Julija Šepić, predsjednica 
(tabornica) Ženske loze ustaškog pokreta iz Siska. U prizemlju Sokolane 
bila je centralna kuhinja u kojoj je radilo desetak žena. Istražitelji iz komisi- 
je precizno su naveli imena svih žena koje su pomagale u svakoj prostoriji 
Sokolane. Iz elaborata je vidljivo da je pored ulaza bila ambulanta. Na pr- 
vom katu bila je i manja soba koja je služila kao mrtvačnica.7 

Na sličan način opisana je i zgrada škole u Novom Sisku. Ondje je am- 
bulanta bila na prvom katu. Postojala je »soba za dojenčad« i dvije-tri sobe 
za smještaj starije djece. Osim medicinskih sestara koje su u prihvatilište doš- 
le s liječnicima, s kojima su i do tada radile u njihovim ordinacijama, u po- 
maganju djeci sudjelovale su i sestre pomoćnice Crvenoga križa, zatim re- 
dovnice dominikanke koje su došle iz Zagreba te redovnice iz Samostana sv. 
Vinka. Također je iz obližnjeg sabirnog logora Staklana (koji je služio za pri- 
kupljanje radne snage za Njemačku) dovedena skupina žena koje su poma- 
gale u zbrinjavanju pristigle djece.71 


67 HDA 1722, AFŽ, kut 8/9, 40. 


6& Mrtvozornik je bio David Eckstein (Egić), prijevoz leševa obavljao je Tomo Ozić, gro- 
bar se zvao Franjo Videc, cjepač drva bio je Janko Biškupović: HDA 1722, AFŽ, kut. 
8/40. 

6 Julija Šepić odlikovana je Redom za zasluge III. stupnja »za osobito požrtvovan rad 
oko opskrbljivanja napuštene djece s Kozare«. Odlikovanje joj je dodijelio poglavnik 
Ante Pavelić 1944. godine, u HDA 306, Zemaljska komisija za utvrđivanje ratnih zloči- 
na — Glavni urudžbeni zapisnik (ZKRZ-GUZ), kutija 136, 8563-/V-1946. Nakon rata 
osuđena je na deset godina zatvora zbog »aktivnog ustaštva«. Kao suradnicu na zbrinja- 
vanju djece spominje ju u svojem dnevniku i Diana Budisavljević. 


70 HDA 1722, AFŽ, kut 8/40. 


71 Isto. Časne sestre koje su pomagale oko djece zvale su se Partenija Grubišić, Mirna 
Mastanjević i Marija Alma Lesić; vidi sudski postupak protiv dr. Antuna Najžara, Zbir- 
ka sudskih predmeta političkih procesa, Državni arhiv Sisak, STUP 46/46. 

Unatoč svim njihovim naporima, u sisačkom je prihvatilištu od 7. do 31. 
kolovoza umrlo 515 djece. Dr. Anton Najžar podnio je 7. rujna 1942. godine 
izvještaj o stanju u Dječjem prihvatilištu Sisak Ministarstvu udružbe i Minis- 
tarstvu zdravstva. U prilogu izvještaja je i tablica s brojem umrle djece po da- 
nima i pojedinim lokalitetima prihvatilišta od 7. do 31. kolovoza 1942. U tom 
razdoblju ukupno je umrlo 515 djece (prema zapisima A. Dumbovića — um- 
rlo ih je nešto više, 537). Nije naveden ukupan broj djece koja su tada bila 
smještena u prihvatilištu, a nisu precizno navedeni ni uzroci, odnosno dijag- 
noze bolesti umrle djece.72 

Najviša smrtnost bila je u Samostanu (209 umrlih) gdje su bila smješte- 
na dojenčad i mala djeca, a glavnim razlogom navodi se pothranjenost s pro- 
bavnim tegobama i crijevnim infekcijama. Smrtnost je bila vrlo visoka una- 
toč liječničkoj skrbi i odgovarajućoj dijetalnoj prehrani. Stoji napomena da su 
sva djeca bila cijepljena protiv dizenterije.73 

U objektu Sokolana umrlo je 141 dijete, a tu je bio smješten i najveći 
broj djece u ekstremno lošim uvjetima jedne nedovršene zgrade bez prozo- 
ra. Uz loše higijenske prilike, razlogom velike smrtnosti navode se zarazne 
bolesti — dizenterija, ospice i zaušnjaci.74 

Škola u Novom Sisku s vodovodom i kanalizacijom od 22. kolovoza 
funkcionira kao bolnica za najteže bolesnike koji su premještani iz Sokola- 
ne. Ondje su isprva bila smještena najzdravija djeca, ali se premještanjem bo- 
lesne djece od 22. kolovoza bilježi i velika smrtnost s ukupno 151 umrlim 
djetetom do kraja mjeseca.75 

Dr. Najžar u izvješću opisuje kako je veći pomor u Samostanu nastajao 
nakon šest dana od dolaska djece, koja su prethodno oduzeta od majki, ka- 
da je došao do izražaja drukčiji način prehrane te su uslijedile razne promje- 
ne u probavnom traktu. »Uz to su naknadno došle i razne zaraze (Colli even- 
tualno dizenterija, a nisu isključeni ni zaraznici iz grupe paratifusa). Uz to se 
mora spomenuti, da su djeca bila potpuno gola bez potrebnih pokrivača, te 
se mora računati da je veliki procenat pomora djece išao na račun te goloti- 
nje tj. hladnoće, kojoj mala djece ne mogu odolijevati. Djeca su spavala na 
slami eventualno zamotana u kakve krpice«, napisao je dr. Najžar. On dalje 
tvrdi da je liječnička služba kod djece bila na potrebnoj visini pa su »sva dje- 


72 HDA 226, Glavno ravnateljstvo za zdravstvo, br. 61832-1-1942, Državna dječja poli- 
klinika Sisak br. 405/42; usp. Izvještaj Ante Dumbovića u HDA, 1722, AFŽ, kut. 8/ 9, 
Popis pomrle djece iz 1942. godine, 1-1152 

78 HDA 226, Glavno ravnateljstvo za zdravstvo, br. 61832-I-1942 

74 Isto. 


75 Isto. 

ca bila cijepljena protiv dizenterije, a redovito su im se davali lijekovi (car- 
bo animalis i tonocardin), zatim fiziološke infuzije, cardijazol, i drugi lijeko- 
vi koji su dolazili u obzir.«76 

Prehrana je bila potpuna i prema svim medicinskim propisima, naglasio 
je Najžar u izvješću. »Djeca su dobivala mlijeko eventualno razrijeđeno ča- 
jem, zatim čaj slađen šećerom ili saharinom, prema potrebi i mišljenju liječ- 
nika specijalista za dječje bolesti. Davala se juha od sluzi (ječmene ili zobe- 
ne, najfiniji griz na razne načine pripremljen, kruh od bijelog brašna, itd.). 
Hrana se nastojala dati na što čistiji i sterilniji način.« Ali sve to nije bilo do- 
voljno, napisao je dr. Najžar, »jer su hladnoća i promjena prehrane bile mno- 
go jače od svih liječničkih nastojanja«.77 

Pri smrtnosti u Sokolani također je element bila hladnoća, napisao je 
Najžar. »Djeca su spavala u velikim skupinama pokraj potpuno otvorenih 
prozora (kojih zapravo nije ni bilo, već se radilo o otvorima u zidu na ne- 
dovršenoj zgradi u koje prozori još nisu bili ugrađeni). Uz to su tu bile i raz- 
ne zarazne klice — dizenterija, colli, ospice, parotistis epidemica, par sluča- 
jeva skarlatine i jedan slučaj paratifusa B. Što se tiče higijenskih prilika te 
zgrade nisu mogle biti ni uz najveća nastojanja na potrebnoj visini, jer je ov- 
dje bio vrlo veliki broj djece, a sama zgrada je potpuno otvorena, tako da se 
može reći da je uspjelo da djeca nisu spavala pod vedrim nebom«, naveo je 
dr. Najžar.78 

Već je spomenuto da je škola u Novom Sisku bila u mnogo boljem sta- 
nju jer je imala uređen vodovod i kanalizaciju. Ondje su prvo bila smještena 
najzdravija djeca koja su se mogla dati na udomljavanje pa do 22. kolovoza 
ondje nije bio ni jedan smrtni slučaj. Od tog dana u školu su premještana 
djeca u najtežem stanju iz Sokolane pa je i ondje zatim zabilježen veći broj 
smrtnih slučajeva. Slično je bilo i u Solani, koju dr. Najžar opisuje kao veli- 
ko skladište koje stoji »na lijepom sunčanom mjestu uz veliko travnato dvo- 
rište«. Ondje su također bila poslana zdravija djeca. »Vrlo mali broj slučaja 
pomora kod ove djece, koje je bilo oko 1200 ide na račun toga zdravog no- 
vog mjesta«, napisao je dr. Najžar.? 

U istrazi koja je po svršetku Drugoga svjetskog rata pokrenuta protiv dr. 
Najžara ispitan je i dr. Lazar Margulies&, jedan od liječnika koji su se u Sis- 


76 Isto. 
TI Isto. 
78 Isto. 
P Isto. 


8 Dr. Lazar Margulies (1887.—1952.) završio je Medicinski fakultet u Beču 1914. Za vri- 
jeme Prvoga svjetskog rata dolazi u Osijek i radi kao liječnik-internist. Bio je aktivan u 

ku brinuli o djeci. On je ustvrdio da se dr. Najžar nije bavio liječenjem dje- 
ce niti je za to pokazivao naročitu brigu. Dodao je da su se ozbiljno oko dje- 
ce trudila samo dva liječnika, on, Margulies i dr. Ivan Špicer. Zbog rada s 
djecom čak su oboljeli od pjegavog tifusa. »No sav je trud bio uzaludan jer 
je sve bilo loše organizirano i sa strane uprave nije se učinio ozbiljan korak 
da se infekcije i širenje bolesti zaustave«, kazao je dr. Margulies. Tvrdio je i 
da je hrana bila nezdrava i nedovoljna, a mlijeko većinom pokvareno. Pred- 
bacio je dr. Najžaru što je bolesnu djecu iz Sokolane prebacio u školu u No- 
vom Sisku pa je smrtnost i ondje porasla. Navodno ga je dva puta upozorio 
da će to imati loše posljedice. 

Treba uzeti u obzir da se radilo o istrazi kakve su u to vrijeme često 
završavale najtežim posljedicama za istraživane osobe pa su i svjedoci bili 
skloni odmaknuti od sebe potencijalnu opasnost kako i sami ne bi bili op- 
tuženi. Stoga se i izjave dr. Marguliesa možda mogu promatrati u tom svjet- 
lu. S druge strane, brojni su ostali svjedoci rad dr. Najžara opisivali korekt- 
nim i naglašavali njegovu skrb za povjerenu djecu u prihvatilištu kao i onu 
koja su iz prihvatilišta bila udomljena u Sisku i okolici. Otegotna okolnost za 
dr. Najžara bila je ta da je istodobno bio i liječnik sabirnog logora u Sisku 
(za prikupljanje radne snage za Njemačku), što mu je stavljeno na teret u is- 
trazi i sudskom procesu koji je slijedio. Ipak, i dr. Lazar Margulies je u izja- 
vi naglasio da u Sisku nije bilo nasilja ili trovanja djece.8! 

Na izvješće dr. Najžara reagiralo je Ministarstvo udružbe te 17. rujna 
1942. godine zamolilo Ministarstvo zdravstva da žurno formira povjerenstvo 
koje očevidom treba utvrditi razloge tako velike smrtnosti u Državnom dječ- 
jem prihvatilištu u Sisku, s prijedlogom kako bi se smrtnost mogla smanjiti.#2 
Uskoro su, u listopadu i studenome, skupine djece iz Siska prebacivane u 
Zagreb i potom udomljavane u obiteljima.8 

Ukupno je u Sisku do kraja godine umrlo 1156 djece, kako je zabilježio 
povjerenik, učitelj Ante Dumbović i njegove tri tajnice koje su izrađivale po- 
pise djece iz pristiglih transporta (tablica 2). Među umrlima je 751 dijete, od- 
nosno čak 65 posto, upisano u popise bez imena i prezimena iz čega se 
može zaključiti da se radilo o najosjetljivijoj skupini djece stare do dvije go- 


cionističkim organizacijama, loži Bnei Brit i Židovskoj bogoštovnoj općini u Osijeku. 
Od lipnja 1947. bio je ravnateljem Opće bolnice u Osijeku. Vidi Židovski biografski lek- 
sikon (radna verzija), https://zbl.Izmk.hr/?p=1221 (pristupljeno 31. ožujka 2021.). 


81 Državni arhiv u Sisku, Zbirka sudskih predmeta političkih procesa, dr. Antun Najžar, 
STUP 46/46, 560, izjava dr. Lazara Marguliesa u istrazi protiv dr. Najžara. 


8 HDA, 226, Glavno ravnateljstvo za zdravstvo, 61832-Z-1942. 
8 HDA 1722, AFŽ, kut. 8/34. 


88 


l. Vukić, |. Kuzman: Neke spoznaje o zbrinjavanju i zdravsivenoj skrbi djece... 


dine. Najmanja djeca, koja su umrla a da se nije uspio utvrditi njihov identi- 
tet, fotografirana su (načinjeno je oko 400 fotografija).8 


Tablica 2. Smrtnost djece u prihvatilištu u Sisku po mjesecima 1942. godine#5 


Mjesec Broj Prosječni dnevni 

umrle djece broj umrlih 
Kolovoz (25 dana od dolaska) 537 21,48 
Rujan 439 14,63 
listopad 88 2,83 
Sludeni 84 2,80 
Prosinac 8 0,26 
Ukupno 1156 


Iz zapisnika i izjava nastalih u ratno i poratno vrijeme može se utvrditi 
i odnos lokalnih vlasti prema radu liječnika i ostalog osoblja koje je poma- 
galo pristigloj djeci. U izjavi pred istražiteljima poslije rata dr. Najžar je na- 
veo da su gradski dužnosnici (sisački gradonačelnik Ivan Štirmer i predstav- 
nik ustaškog pokreta logornik Roko Faget) bili zabrinuti da se zarazne bo- 
lesti, za koje se znalo da u Sisak dolaze s djecom, ne prošire na stanovnike 
grada. S druge strane, nisu sprječavali organiziranje liječničke i prehrambe- 
ne pomoći toj djeci.8 

Zanimljivo je kako su dr. Najžara nakon nekog vremena predstavnici 
Ustaške nadzorne službe (tadašnje sigurnosne službe) pozvali na informativ- 
ni razgovor i sa zabrinutošću ga suočili s glasinama koje se šire po Sisku da 
se djeci u prihvatilištu »daju neke injekcije od kojih djeca umiru«. Dr. Najžar 
im je objasnio da se radi o infuzijama fiziološke otopine koje se daju jer su 
mnoga djeca stigla dehidrirana zbog bolesti, osobito zbog dizenterije. Agen- 
ti UNS-a prihvatili su to objašnjenje.#7 

Podatci o broju djece zbrinute u Sisku razlikuju se od izvora do izvora 
— od 4000, preko 5600 do 6500 ili 7000 djece. Prema tome, udio umrle dje- 
ce iznosio bi 24,40, odnosno 23,97, te 20,55 ili 16,56 posto.8 


% HDA, ZKRZ-GUZ, 4676/45, izjava Ante Dumbovića od 25. svibnja 1946.; HDA 1722, 
AFŽ, kut. 8/27, izjava A. Dumbovića od 8. veljače 1946. 

8 HDA 226, Glavno ravnateljstvo za zdravstvo br. 61832-1-1942, tablica »Pomor djece«, 
prilog izvješću dr. Najžara. 

% HDA, 1722, AFŽ, kut. 8/48. 

87 Isto. 


8 Nataša MATAUŠIĆ, nav. dj., 353. Autorica donosi preglednu tablicu s izvorima za po- 
jedine brojeve zbrinjavane djece i postotke umrlih. Tako navodi da je prema podatci- 

Zavod za odgoj gluhonijeme djece u Zagrebu 


Jedno od glavnih mjesta za prihvat djece u Zagrebu i privremeni boravak pri- 
je no što bi bila poslana na liječenje, u druge domove ili obitelji, bio je Za- 
vod za odgoj gluhonijeme djece u Ilici 83.8% Onamo su smještana djeca stara 
od 3 do 16 godina. Odatle je u razne bolnice u Zagrebu premješteno 237 
djece. Kroz Zavod je prošlo 5612 djece koja su potom udomljavana uglav- 
nom putem Caritasa ili bi bila smještena u neka druga manja prihvatilišta. 
Prilikom prijama u Zavodu su ih pregledavali liječnici koji su utvrdili 38 raz- 
ličitih dijagnoza u 30.246 pregleda, odnosno u svakog djeteta prosječno vi- 
še od pet bolesti. U samom Zavodu umrlo je 157 djece. Takva, relativno 
mala smrtnost u odnosu na veliki broj djece što su prošla kroz Zavod u jed- 
nom se poratnom izvještaju objašnjavala nešto starijom dobi djece koja su 
boravila u Zavodu, pa su se lakše privikavala na prehranu i bila otpornija.?1 

Zavod za odgoj gluhonijeme djece javio je Ministarstvu udružbe 8. srp- 
nja 1942. godine da je skrb za pristiglu pravoslavnu djecu povjerio dobro- 
voljnim sestrama Crvenoga križa od kojih su dvije, Sara Abinun i Katarina 
Jambrišak, stalno u Zavodu, a Vera Černe i Anka David dolaze svakodnev- 
no kao dodatna ispomoć. Osim njih zaposleno je »još nekoliko zdravih, bis- 
trih i urednih žena za pripomaganje oko bolesnika«. Uz ostalo, izvješćuje se 
da je od 102 zaprimljena slučaja proljeva odnosno dizenterije u međuvreme- 
nu ozdravilo 96 osoba, a jedna (Pelka Zaklanac) je umrla. Svrab je liječen u 
160 slučajeva i uglavnom izliječen. »Kako se iz prednjeg izvještaja vidi, po- 
duzeto je sve da se ove opasne i nemile zaraze koje su i donesene u ovaj 
zavod, sa svim raspoloživim sredstvima suzbiju. Na ovom mjestu potrebno 
je istaći požrtvovni i neumorni rad cjelokupnog pomoćnog i službujućeg 
osoblja, koje je bez obzira na laku mogućnost opasne zaraze i ogromnog 
posla svoju dužnost obavljalo savjesno i točno prema uputama liječnika na 
najveće zadovoljstvo«, stoji u izvješću.?2 


ma iz fonda HDA 1722, AFŽ log 23/3 i 3a u Sisku bilo 5602 djece, a umrlo je 1152, što 
daje 20,55 posto. Prema podatcima iz pisma učitelja Ante Dumbovića, voditelja admi- 
nistracije sisačkog prihvatilišta, u Sisku je prihvaćeno 6954 djece, od čega je umrlo 1152 
djece (16,56 posto). Dragoje Lukić u knjizi Bili samo deca iz 2000. godine piše o 6693 
prihvaćene djece, a umrlo je 1601 (23,97 posto). Publikacija Žene Hrvatske u NOB-u, 
Zagreb, 1955., na str. 177 donosi podatak o 7000 djece, od kojih je umrlo 1701, što da- 
je postotak od 24,40 posto. 

8 HDA 1722, AFŽ, kut 8/31. 

% Isto. Brojidbeni pregled slučajeva za 1942. godinu izradili su upravitelj Zavoda dr. 
Ljudevit Šafarić i liječnik dr. Franjo Perše, a nosi nadnevak 1. siječnja 1943. 

9% HDA 1722, AFŽ, kut 8/31. 

Potkraj 1942. godine Ministarstvo zdravstva odlučilo je u Zavodu osno- 
vati podružnicu Bolnice za zarazne bolesti. »U ovo doba porasta zaraznih bo- 
lesti na području grada Zagreba i okolici, na prvom mjestu škrleti (šarlaha, 
nap. 4.) i difterije, gradska Zarazna bolnica u Zagrebu je jako preopterećena 
budući da se u njoj trenutno nalazi 254 bolesnika na 180 raspoloživih kre- 
veta. Zbog te preopterećenosti dolazi do neugodnih posljedica osobito pri- 
godom primanja u bolnicu većih skupina bolesne izbjegličke djece koja 
obično dolaze u inkubaciji drugih zaraznih bolesti te uslijed nemogućnosti 
potpune izolacije kao i pomanjkanja izvježbanog osoblja. Stoga pojedine bo- 
lesti prelaze s izbjegličke djece na zagrebačku u drugim paviljonima«, stoji u 
obrazloženju odluke koju je potpisao dr. Ivo Stipčić, glavni ravnatelj za 
zdravstvo. 

Objašnjava se da je II. paviljon bolnice, koji je služio kao odterećenje za 
slučaj potrebe smještaja većeg broja bolesnika, zauzet izbjegličkom djecom 
(ukupno 55) pa ne postoji ni jedno raspoloživo mjesto za slučaj potrebe u 
žurnom izdvajanju zaraznih bolesnika s područja grada i okolice. Stoga je 
odlučeno da se gornji kat Zavoda za gluhonijemu djecu pretvori u Privreme- 
nu epidemijsku bolnicu za izbjegličku djecu. U odluci stoji da će Glavno rav- 
nateljstvo za zdravstvo preuzeti sve troškove liječenja, dodijeliti liječnike i 
pomoćno osoblje te provesti sve zaštitne mjere da se onemogući prijenos za- 
raze na okolinu, dok bi Glavno ravnateljstvo za udružbu preuzelo troškove 
prehrane.% I iz ovog dokumenta jasno se vidi da je zbog loših epidemiološ- 
kih prilika i u civilnom, odnosno gradskom stanovništvu bio veliki broj obo- 
ljelih od zaraznih bolesti te da su način i mjesto liječenja istovjetni za izbje- 
glice s Kozare i za druge bolesnike. 


Dječji dom na Josipovcu u Zagrebu 


Dojenčad (djeca mlađa od 12 mjeseci) koja su u izbjegličkim skupinama sti- 
zala u Zagreb smještana su u Dječji dom na Josipovcu (danas je to dječji dom 
u Nazorovoj ulici). Prvi transport sa šezdesetero djece stare od nekoliko da- 
na do tri godine i svega nekoliko starijih stigao je u dom 3. srpnja 1942. go- 
dine oko šest sati ujutro, bez ikakvih prethodnih priprema i najava.% Djecu 
su u Zagreb iz Stare Gradiške dopratili ustaše. Djeca su također bolovala od 
različitih zaraznih bolesti. Prostor u domu bio je prenapučen što je pogodo- 


9% HDA 226, Glavno ravnateljstvo za udružbu 51769-I-2, izvještaj br. 641 od 8. srpnja 
1942. (nadopuna izvještaja br. 627), potpisao ravnatelj zavoda Ljudevit Šafarić. 


%5 HDA 226, Glavno ravnateljstvo za zdravstvo, br. 78330-Z-II-1942, od 15. prosinca 
1942. 


9% Nataša MATAUŠIĆ, n. dj., 177. 

valo i dodatnom širenju bolesti. Najteže bolesna djeca upućivala su se u Za- 
raznu bolnicu. 

Iz prvog transporta 3. srpnja na Josipovcu je umrlo 15, a u Zaraznoj bol- 
nici 24 djece. Zatim je 31. srpnja primljeno 40 djece, od čega je na Josipov- 
cu umrlo 25, a u Zaraznoj bolnici 12. Dana 3. kolovoza primljeno je 112, 
umrlo 90 (u Zaraznoj bolnici 4), dok je od 85 djece primljene 14. kolovoza 
umrlo 61.%5 Za posljednji transport od 14. kolovoza navedeno je da je stigao 
iz Bosanske Gradiške. Vjerojatno se radilo o djeci pronađenoj »ispod Koza- 
re, gladnoj i oboljeloj od dizenterije, koja su umiruća odvedena Crvenom kri- 
žu u Zagreb«, kako stoji u izvještaju Velike župe Livac-Zapolje od 19. kolo- 
voza 1942.96 

Transporti male djece i dojenčadi iz Siska stizali su na Josipovac i tije- 
kom rujna i listopada 1942. godine. U to vrijeme gotovo sva mjesta u Zagre- 
bu za smještaj bolesne djece već su bila popunjena. Ukupno je od 3. srpnja 
do 2. studenoga 1942. u dom na Josipovcu dovezeno 746 djece, od kojih je 
u domu umrlo 553, a 75 u Zaraznoj bolnici. Zabilježeni su i smrtni slučajevi 
djece koja su predana na skrb pojedinim obiteljima. Kako se radilo o vrlo 
maloj djeci, više od polovice prispjelih (388) uvedeno je u kartoteku doma 
u Josipovcu kao N.N., bez imena i prezimena i bez ikakvih drugih podata- 
ka osim naznake približne starosti.?7 


Rasprava uz osvrt na opće zdravstvene prilike 


Na temelju dostupnih podataka o prihvatu i zbrinjavanju djece s Kozare i 
Potkozarja, ustroju prihvatilišta te organizaciji prehrane i zdravstvene skrbi, 
nedvojbeno se može tvrditi da su ta djeca imala odgovarajuću skrb suklad- 
nu ratnim uvjetima općeg siromaštva i higijenske zapuštenosti, pri proširenoj 
ušljivosti i pravim epidemijama raznih zaraznih bolesti, uz nedostatak lijeko- 
va i medicinskog osoblja. Dakle, djeca u prihvatilištima nisu bila medicinski 
zanemarivana i diskriminirana u pogledu zdravstvene skrbi. 


95 Narcisa LENGEL-KRIZMAN, n. dj., 62. Autorica je podatke pronašla u arhivi Zarazne 
bolnice. 


%6 Antun MILETIĆ, n. dj., knjiga I, dok br. 169, 428-429; u dokumentu piše »oboljele od 
dizenterije i to od grupe Fleksner« što se odnosilo na uzročnika dizenterije, bakteriju 
Shigella flexneri. 

97 Narcisa LENGEL-KRIZMAN, n. dj., 61; Nataša MATAUŠIĆ, n. dj., 353. Izrazito visok 
postotak smrtnosti u domu na Josipovcu u 1942. godini spominje se i u izvješću dr. Ol- 
ge Bošnjaković, upraviteljice Državnih dječjih kolonija i sabirališta na Josipovcu. Pre- 
ma tom izvješću, dovezena djeca bila su stara od 2 dana do 3 godine, a u najvećem se 
broju slučajeva radilo o djeci mlađoj od godinu dana. Djeca su došla već bolesna, od 
tifusa i dizenterije, što je i rezultiralo ogromnim postotkom smrtnosti. Izvješće dr. Boš- 
njaković u: HDA 226, kut. 24, bez urudžbenog broja; N. MATAUŠIĆ, n. dj., 353. 

Postoje brojni dokumenti koji pokazuju da je odmah nakon sloma par- 
tizanske pobune na Kozari za izbjeglo civilno stanovništvo formirano više 
prihvatnih centara (Stara Gradiška, Mlaka, Jablanac, Uštica, Jasenovac, Nov- 
ska).% U te su centre po nalogu Ministarstva zdravstva i Ministarstva udružbe 
odmah upućivani liječnici, medicinske sestre i drugo osoblje. Već tada, sre- 
dinom srpnja, organizirana je ondje nužna zdravstvena skrb (depedikulacija, 
improvizirane su bolnice, obavljani liječnički pregledi te provođeno cijeplje- 
nje protiv trbušnog tifusa i dizenterije). Potom se formiraju dječja prihvatili- 
šta, uglavnom nakon razdvajanja djece od majki, koje su slane na rad u Nje- 
mačku. 

Razdvajanje djece od majki bio je svakako jedan od glavnih čimbenika 
koji je uvelike pridonio velikoj smrtnosti, osobito najmanje djece. Međutim, 
nakon bitke nisu svi zarobljenici i radno sposobne izbjeglice s Kozare i Pot- 
kozarja bili upućivani u njemačke tvornice i na poljoprivredna dobra. Hrvat- 
ske su vlasti uputile nekoliko desetaka tisuća tih izbjeglica u zapadne dije- 
love Slavonije, sjeverno od Save (upućivani su vlakom i drugim prijevoznim 
sredstvima od Jasenovca do Lipika, Garešnice, Daruvara, Bjelovara i dalje).?? 
Tamo su odlazila djeca zajedno s majkama i drugim članovima obitelji (naj- 
češće ženskim te starijim muškarcima). U tim su selima raspoređeni na sta- 
novanje i pomaganje domaćinima u poljskim radovima. U srpnju 1942. go- 
dine Velika župa Bilogora izvijestila je Ministarstvo unutarnjih poslova da je 
na njezino područje od 14. do 16. srpnja stiglo 16.500 »zarobljenika s Koza- 
re«.10 Ujedno je izviješteno »da su zarobljenici s Kozare došli puni ušiju pa 
treba provesti njihovu dezinfekciju i raskuživanje«.101 Iako je i među tom po- 
pulacijom djece bilo zaraza i smrtnih slučajeva, njih je ipak bilo znatno ma- 
nje nego među najmanjom djecom smještenom u prihvatilištima. 

Već je spomenuto da su u početku u Njemačku u transportima odlazi- 
le cijele obitelji. Ali nakon što su u prihvatnim centrima u Mariboru ili Linzu 
njemački liječnici ustanovili da im stižu bolesni ljudi, a bolesti su se najbrže 


% U arhivima je moguće pronaći niz izvješća vladinog opunomoćenika Oskara Turine 
iz Banje Luke, već navedena izvješća Glavnog ravnateljstva za zdravstvo iz 1942. godi- 
ne, izvješća mjesnih tijela vlasti te oružništva i vojske, a koja se odnose na zbrinjava- 
nje izbjeglog pučanstva u prihvatnim centrima. 

% Antun MILETIĆ, n. dj., knjiga ITI., dok. br. 85, str. 200, Izvješće Mihajla Komunickog 
o obilasku prihvatnih centara, gdje se navodi kako su izbjeglice iz Uštice u Lipik pre- 
vezeni u dobro zatvorenim vagonima te su u Lipiku poduzete sve mjere kako se ne bi 
sporadični slučajevi pjegavog tifusa proširili na gradsko stanovništvo. 

100 NDH, Glavni stožer Ustaške vojnice, Glavnostožerni odjel, Taj. broj: 678/1942., fak- 
simil dokumenta objavljen u: D. R. Vasović, Waldheim, jedna karijera, 386-387. 


101 HDA 226, Glavno ravnateljstvo za zdravstvo, br. 48.254-Z-1942. 

širile među djecom, vraćali su te transporte natrag i tražili da dolaze samo 
zdravi odrasli radnici, a »djecu na brigu treba preuzme hrvatska država«.102 
Hrvatske vlasti morale su se tada suočiti s velikim brojem ostavljene dje- 
ce, od kojih su mnoga već bila teško bolesna. Iako su već 1941. i u prvom 
dijelu 1942. godine stizale veće skupine izbjegličke djece, bježeći s drugim 
članovima obitelji od četničkih pokolja (iz istočne Bosne, sjeverne Dalmaci- 
je, Kulen Vakufa, Bosanskog Grahova i okolice itd.),1%5 novi val izbjeglica, a 
osobito djece s Kozare i Potkozarja, nadmašio je sva očekivanja i izazvao ve- 
liku humanitarnu nevolju. Problemi sa smještajem izbjeglica pojavljivali su se 
gotovo u svim gradskim središtima. Tako je u Osijek u srpnju 1942. godine 
primljeno oko 400 izbjeglica (Hrvata i Muslimana) iz Bosne i Hercegovine. U 
izvješću gradskog kotarskog liječnika upućenom Gradskom fizikatu stoji ka- 
ko su »izbjeglice smještene u jednoj od škola, leže na slami, a dio ih spava 
pod vedrim nebom u dvorištu. U kratkom roku umrlo je 19 djece stare do se- 
dam godina i jedna žena. Izbjeglice imaju slabu prehranu (15 dkg kruha, 12 
dkg graha i 12 dkg kukuruznog brašna po osobi dnevno), a mnogi boluju od 
crijevnih bolesti što zahtijeva posebnu prehranu, koju im je teško osigurati«. 1% 

Panorama dječjih zaraznih bolesti danas se potpuno promijenila u od- 
nosu na klasične zarazne bolesti s masovnim (epidemijskim) pojavljivanjem 
i visokom stopom smrtnosti u Drugom svjetskom ratu. Tadašnje ratne zaraz- 
ne bolesti, pratiteljice bijede i siromaštva, imaju najveću učestalost i smrtnost 
upravo u male djece. Praćene su visokom temperaturom i vrlo teškom kli- 
ničkom slikom s posljedičnim brzim razvojem dehidracije (gubitak tekućine), 
osobito u pothranjene djece u vrlo lošim higijenskim prilikama. Osim u dječ- 
jim prihvatilištima, te su se bolesti redovito pojavljivale u obliku manjih ili 
većih epidemija i u sve druge djece.105 Najvažnije su bile: 

* Dizenterija (griža), teški toksični oblik bolesti s krvavim proljevom i 
brzom dehidracijom djece. Uzročnik je Shigella dysenteriae, koja se 
danas ne pojavljuje. To je bila svakako najteža, a vrlo učestala ratna 
dječja bolest s temperaturom i velikim brojem vodenastih stolica što 
dovodi do brze dehidracije male djece i nerijetko smrtnog ishoda. 

* Pjegavac (pjegavi tifus), teška akutna febrilna bolest s osipom koju 
prenose uši, a zahvaća brojne organe. Iskorijenjena je nakon Drugo- 
ga svjetskog rata. 


102 Antun MILETIĆ, n. dj., knjiga I., dok. br. 137, str. 357; vidi bilješku 27 u ovom ra- 
du. 


105 Dossier Boričevac, n. dj., 435. 
104 Državni arhiv Osijek, Gradsko poglavarstvo Osijek, fond 6, kut. 5350. 


105 Klinička infektologija, ur. Josip Begovac i sur., Zagreb, Medicinska naklada, 2019. 

* Trbušni tifus, teška i iscrpljujuća zarazna bolest koja zahvaća gotovo 
sve organe. Danas se ne pojavljuje nigdje u Europi. 

* Morbili (ospice), lako prenosiva dječja zarazna bolest s epidemijskim 
pojavljivanjem svake godine, često praćena upalom pluća. Danas go- 
tovo iskorijenjena. 

* Tuberkuloza, kronična, iscrpljujuća zarazna bolest, pratitelj loših soci- 
jalnih (ratnih) prilika. 

* Difterija, epidemijska bolest s teškim upalnim promjenama u gornjem 
dijelu dišnog sustava. 

U Drugom svjetskom ratu antibiotici još nisu bili u redovitoj primjeni, a 
nisu postojala ni cjepiva za uspješno sprječavanje bolesti. Doduše, u nekim 
situacijama primjenjivala su se cjepiva protiv trbušnog tifusa i dizenterije, ali 
s vrlo dvojbenim učinkom. U izvješću liječnika iz prihvatnih centara za izbje- 
glice u Jablancu i Mlaki uz ostale poduzete mjere navedeno je i cijepljenje. 
Isto tako dr. Najžar u svojem izvješću navodi da je cijepio djecu protiv di- 
zenterije u prihvatilištu u Sisku.106 Dakle, nije bilo učinkovitih lijekova pa se 
liječenje zaraznih bolesti sastojalo u simptomatskim mjerama pri čemu je naj- 
važnija rehidracija (nadoknada tekućine) infuzijskim otopinama (vodene 
injekcije“) te odgovarajuća dijetna prehrana, odnosno lako probavljiva hrana 
bez masnoća i šećera. 

Djeca su dolazila u prihvatilišta nakon više tjedana provedenih u zbje- 
gu, odvojena od roditelja, iznimno iscrpljena, izgladnjela i atrofična, ušljiva, 
higijenski potpuno zapuštena, a većina njih i s jednom ili više zaraznih bo- 
lesti. Veliki broj djece već je bio na putu, odnosno u zagrljaju smrti. Uzevši 
u obzir opće i zdravstveno stanje djece pridošle u prihvatilišta s vrlo nepo- 
voljnim uvjetima prenatrpanog smještaja, nerijetko i bez tekuće vode te uz 
haranje zaraznih bolesti, ne začuđuje visoka stopa pobola i smrtnosti. 

O stanju djece pri dolasku u prihvatilišta, odnosno njihovoj izmučenos- 
ti, pothranjenosti i težini brojnih pratećih bolesti upečatljivo govore podaci 
o najvećoj smrtnosti u prvom mjesecu boravka. U Jastrebarskom je za 20 da- 
na u srpnju (12. — 31. srpnja 1942. godine) umrlo 153 djece, odnosno pros- 
ječno 7,65 na dan. U kolovozu i rujnu prosječno je dnevno umiralo 3,54 dje- 
ce, odnosno 54 posto manje nego u srpnju. Ustrojavanje bolnice, bolja orga- 
nizacija zdravstvene skrbi te poboljšanje prehrane i higijenskih uvjeta u prih- 
vatilištu rezultirali su bitno manjim pobolom i smrtnosti djece. 

Slični su rezultati postignuti i u Dječjem prihvatilištu u Sisku. U prvih 25 
dana rada u kolovozu (7. — 31. kolovoza 1942.) umrlo je 537 djece, odnos- 
no prosječno dnevno 21,48. U rujnu je umrlo 439, odnosno 14,63 na dan, što 


106 HDA 226, Glavno ravnateljstvo za zdravstvo, 61832-Z-1942. 

je 33 posto manje nego u prethodnom mjesecu. Smrtnost u listopadu i stu- 
denom naglo se smanjuje na 2,8 djece dnevno. U popisu svih umrlih u si- 
sačkom prihvatilištu 751 dijete, odnosno 65 posto, upisano je bez imena i 
prezimena. Budući da ne postoje vjerodostojni podatci o dobnoj strukturi 
djece u prihvatilištu, najlogičnija je pretpostavka da nije bio poznat identitet 
najmanje djece, odnosno dojenčadi koja su imala najveću smrtnost. 

U Zavodu za odgoj gluhonijeme djece u Zagrebu organiziran je prihvat 
s kraćim boravkom za ukupno 5612 djece koja su upućivana na liječenje u 
bolnice (poglavito Bolnicu za zarazne bolesti), u druge domove ili obitelji. 
Budući da su u Zavod prihvaćana samo djeca starija od tri godine zabilježe- 
na je relativno mala smrtnost. U samom Zavodu umrlo je 157 djece, a za 237 
djece premještene u bolnice nisu poznati podaci o smrtnosti. 

Znatno gore stanje smrtnosti djece zabilježeno je u Dječjem domu na Jo- 
sipovcu gdje su smještana samo dojenčad (djeca do 12 mjeseci života) i ma- 
la djeca do tri godine. Tamo je od 3. srpnja do 2. studenoga 1942. godine 
dovedeno ukupno 746 djece, od kojih je u domu umrlo 553 te 75 u Bolnici 
za zarazne bolesti. 

Pri raščlambi uzroka pobola i smrtnosti u prihvatilištima, ali i među 
svom djecom, treba znati da je najvažniji prediktor dob djeteta. Iz prihvatili- 
šta su najčešće u obitelji udomljavana veća djeca bez vidljivih znakova bo- 
lesti jer su udomitelji radije prihvaćali stariju i vitalniju djecu. 

Tu tvrdnju potkrjepljuju podatci o pobolu i smrtnosti 100 kozaračke dje- 
ce kolonizirane u obiteljima u bjelovarskom kraju, a liječene u Državnoj bol- 
nici u Bjelovaru od kolovoza 1942. do lipnja 1943. godine.107 Na skrb i nje- 
gu, bez dijagnoze bolesti, zaprimljeno je 21 dijete (šestero mlađih od 3 go- 
dine), a na bolničko liječenje 79 djece od kojih je 10 umrlo. Za razumijeva- 
nje situacije s pobolom i smrtnosti djece prema dobi važno je napomenuti 
da je samo jedno dijete zaprimljeno zbog bolesti bilo mlađe od godinu da- 
na (8 mjeseci). Najčešći razlog hospitalizacije bio je svrab sa sekundarnom 
kožnom infekcijom, a zbog proljeva je zaprimljeno samo desetero djece. 
Ukupno je umrlo 10 djece (smrtnost je dakle 10%), a glavni razlog nije di- 
zenterija (kao u prihvatilištima), jer je riječ o starijoj djeci, nego tuberkuloza 
u dva slučaja i trbušni tifus (u dvoje djece). Jedino hospitalizirano dojenče 
(8 mjeseci) umrlo je od dizenterije. 108 


107 Dubravko HABEK, »Djeca iz Potkozarja zaprimljena na skrb i liječenje u Državnu 
bolnicu u Bjelovaru 1942.—1943. godine«, Radovi Zavoda za znanstvenoistraživački i 
umjetnički rad u Bjelovaru, Bjelovar, 2020. 

108 Ostala djeca primljena u bjelovarsku bolnicu umrla su od hripavca udruženog s di- 
zenterijom, od gangrene, difterije i upale pluća; vidi: isto. 

No, pri objektivnom sagledavanju sveukupnog tadašnjeg stanja nužno 
je napomenuti da su pobol i smrtnost djece, u to ratno doba s posvemaš- 
njom neimaštinom i ograničenim mogućnostima zdravstvene skrbi, bili vrlo 
visoki i u općoj populaciji pa i među gradskom djecom. Iz današnje pers- 
pektive takvu smrtnost djece ne možemo ni zamisliti. 

Stanje se najbolje može sagledati na primjeru grada Osijeka iz podataka 
koje donosi Hrvatski list 8. kolovoza 1943. godine s naslovom »Porod i po- 
mor djece u Osieku«. U prvoj polovici 1943. godine na osječkom području 
rođena su 464 djeteta, a umrlo je 82, odnosno 17,75 posto. U prethodnoj, 
1942. godini smrtnost djece bila je još veća, 24 do 28 posto mjesečno, pa se 
smanjenje smrtnosti u 1943. godini smatra rezultatom velikog zauzimanja 
gradskog poglavarstva. Međutim, u mjesecu srpnju te godine smrtnost je iz- 
nosila čak 30 posto Guslijed velike ljetne žege«). To se objašnjava kao redo- 
vita pojava u ljetnim mjesecima, s teškim oblikom proljeva i dehidracijom 
male djece.1% 

Isto tako, u izvješću Gradskog poglavarstva Osijek Velikoj župi Baranja 
od 7. siječnja 1943. godine navodi se da je do navršene druge godine živo- 
ta 1940. godine umrlo 130 djece (25 posto), 1941. godine 110 (17 posto), a 
1942. godine 266 djece (23 posto). Najčešći uzrok smrti bio je enterokolitis. 

Ti osječki podatci, osobito za 1942. godinu, mogu se, ali s vrlo velikim 
oprezom, donekle uspoređivati sa smrtnošću u prihvatilištima za djecu s Ko- 
zare. Treba znati da je smrtnost u prvoj godini života (dojenčad) znatno ve- 
ća u prva tri mjeseca nego kasnije. Od ukupno 266 umrle djece u Osijeku 
1942. njih 232 umrlo je u prvoj godini života, a samo 23 djece u drugoj go- 
dini, uz 11 mrtvorođenih. Od 232 djeteta umrla u prvoj godini, njih 168, od- 
nosno 72,4 posto umrlo je u prva tri mjeseca života.110 Zato se smrtnost u 
prihvatilištima, gdje su bila smještena sva djeca do 14 godina, a čini se da ih 
je dosta bilo mlađih od godinu dana (nema točnih podataka o broju djece 
po godinama života), ne može izravno uspoređivati sa smrtnošću djece u 
Osijeku.111 


19% Hrvatski list, Osijek, 8. kolovoza 1943., 21. 

110 Državni arhiv Osijek, Gradsko poglavarstvo Osijek 1941—1945, izvješće Pododsje- 
ka Skrb za majke i djecu, podneseno Velikoj župi Baranja od 7. siječnja 1943., potpi- 
sao donačelnik mr. Franjo Helfrich . 

11 Iako se dojenačka smrtnost na godišnjoj razini ne može izravno uspoređivati sa sta- 
njem u dječjim prihvatilištima u Drugom svjetskom ratu, može se ipak spomenuti da 
se izrazito visoke stope dojenačke smrtnosti u Hrvatskoj bilježe sve do kraja Drugoga 
svjetskog rata. Bilo je razdoblja smanjivanja, ali i povećavanja, primjerice početkom Pr- 
voga svjetskog rata (sa stope smrtnosti od 181,3 na 1000 živorođene djece u 1914. go- 
dini, na 265,5 u 1915. godini). Godine 1931. stopa smrtnosti iznosila je 201,4, potom je 
godine 1934. bila 171,5, 1939. zabilježena je stopa od 146, 7, a 1949. godine iznosila je 

Iz današnje perspektive, kada je u Hrvatskoj stopa smrtnosti dojenčadi 
4,2 na 1000 živorođene djece, a djece od 1-19 godina samo 0,12 na 1000, 
podatak o smrtnosti djece u Drugom svjetskom ratu u Osijeku jednako je 
zastrašujući kao i smrtnost u dječjim prihvatilištima.112 

O općem i zdravstvenom stanju djece pri prihvatu u prihvatilišta te o 
žurno poduzimanim mjerama za njihovo zbrinjavanje i liječenje govore broj- 
na izvješća odgovornih osoba tadašnjim vlastima kao i sačuvani dokumenti 
o iskazima osumnjičenih osoba ili svjedoka u procesima vođenim nakon ra- 
ta. Navodimo nekoliko primjera. 

U izvješću o prihvatu prvog transporta s 850 djece u Jastrebarsko, 11. 
srpnja 1942. godine Kamilo Bresler navodi: »Orijentacijskim pregledom ut- 
vrđeno da je barem 400 djece teško bolesno, stotina najmanje osuđena na 
smrt, od toga 10 danas umrlo«. Dalje kaže da su odmah pri dolasku najteže 
bolesna djeca smještena u posebnu nastambu (dvorac). Istodobno potražu- 
je liječnike, sestre pomoćnice, raskužitelja (radi rješavanja ušljivosti), bijele 
ogrtače za osoblje te najnužniju opremu za stacionar, medicinski materijal i 
lijekove. Zatražene potrepštine otpremljene su istog dana u Jastrebarsko.115 

Dr. Branko Dragišić, liječnik u prihvatilištu u Jastrebarskom, uz pojedi- 
načne zarazne bolesti navodi i kombinacije, odnosno više zaraznih bolesti u 
pojedine djece, npr. tifus — dizenterija — ospice — difterija. On je odmah 
organizirao i vodio improviziranu bolnicu (u dvorcu) sa 110 kreveta u kojoj 
su djeca odvajana u posebne odjele prema vrsti bolesti, nastojeći tom temelj- 
nom epidemiološkom mjerom izolacije spriječiti prijenos pojedinih zaraznih 
bolesti. Tako se navode odjeli za tifus, dizenteriju, difteriju i ospice. Kasnije, 
s pristizanjem novih transporta prošireni su kapaciteti bolnice i izvan dvor- 
ca (u barakama). Djecu s najtežim bolestima slali su u zagrebačke bolnice 
(Bolnica za zarazne bolesti, Dječja klinika).114 

Dr. Dragišić je organizirao i prihvat 147 djece iz Gornje Rijeke kod Kri- 
ževaca koja su u velikom broju bolovala od pjegavca. Postojala je velika 
opasnost da se pjegavac proširi u cijelom prihvatilištu, zato je za novopridoš- 
lu djecu organizirana karantena, odnosno stroga izolacija od ostale djece u 
ispražnjenom franjevačkom samostanu.115 


112,0; nav. prema: Aida MUJKIĆ i sur., »125 godina praćenja dojenačke smrtnosti u Hr- 
vatskoj (1874—1999), Liječnički vjesnik, godište 126, 2004., 1-6. 


112 Dojenačka smrtnost u Hrvatskoj u 2018. godini, Hrvatski zavod za javno zdravstvo, 
listopad _2019., www.hzjz.hr/wp-content/uploads/2019/10/Dojenake_2018.pdf (pris- 
tupljeno 24. studenoga 2020.). 


113 Ćiril PETEŠIĆ, n. dj., 77. 
114 Isto, 25. 
115 Isto, 96-101; ZKRZ GUZ, 4676/45. 

U svom iskazu dr. Dragišić navodi da je u Jastrebarskom ukupno umrlo 
444 djece od 3400 smještene (13,1 posto), a da je 118 djece iz prihvatilišta 
upućeno u Dječju kliniku u Zagreb na liječenje (42 je izliječeno, 35 je otpuš- 
teno u poboljšanom stanju, 32 je umrlo, 4 neizliječeno i 5 premješteno u dru- 
ge bolnice). Nepoznati broj djece iz Jastrebarskog liječen je i u Bolnici za za- 
razne bolesti te na Dječjem odjelu bolnice na Rebru.116 

Dr. Anton Najžar, voditelj Školske poliklinike u Sisku, imenovan je po- 
četkom kolovoza 1942. godine voditeljem, odnosno nadstojnikom novoos- 
novanog Dječjeg prihvatilišta u Sisku. Nakon rata, 1946. godine u režiranom 
sudskom procesu optužen je i osuđen na smrt strijeljanjem — uz ostalo i za- 
to »što je primio dužnost glavnog i odgovornog liječnika u prihvatilištu te što 
se nije brinuo o djeci«.117 

Evo nekih njegovih iskaza sa suđenja: 

»Prije svega moram naglasiti svoje mišljenje da sam kao liječnik bio ob- 
vezan i moralno i pozitivnim zakonom primiti se dužnosti organiziranja i iz- 
davanja liječničke pomoći svakom potrebnom a naročito bolesnoj djeci u 
onom zdvojnom stanju u kojem su došla u Sisak. Liječnik ne smije nikome 
uskratiti liječničke pomoći, što ju od njega zatraži a pogotovu ne smije to us- 
kratiti kad mu to kao činovniku naloži njegova pretpostavljena vlast.«118 

Opisao je i način prijama pridošle djece: »Zabrinuti sisački liječnici već 
po dolasku zaražene djece održali su sastanak o tome kako zaštititi Siščane 
od zaraza koju su djeca donijela u grad. Na sastanku je zaključeno da se dje- 
ca izoliraju od gradske djece. To je postignuto tako što sam dao napraviti ži- 
čanu ogradu ispred Sokolane i škole gdje su djeca imala prostor za sunča- 
nje i za igranje, a s obzirom da su ti prostori bili ograđeni time su djeca lo- 
gora bila odijeljena od gradske djece. Osim toga je zaključeno na sastanku 
da se što više povede računa oko razušivanja djece i kolonizaciji.«119 

Dao je i opću ocjenu zdravstvene skrbi koju su pružili malim bolesnici- 
ma: »Ni Zagreb sa svim svojim bolnicama i svojim liječnicima kad bi sve bol- 
nice bile preudešene za tu djecu, ne bi ih mogao spasiti od smrti pa kako bi 
onda Sisak bez potrebnih ili bolje reći bez ikakvih prostorija, mogao tu dje- 
cu smjestiti bolje nego što ih je smjestio? Učinilo se sve što je bilo moguće, 
a za nemoguće ne može nitko biti odgovoran.«120 


116 Isto, 101; ZKRZ GUZ, 4676/45. 

117 DASK, Zbirka sudskih predmeta političkih procesa, dr. Antun Najžar, STUP 46/46, 
560. 

118 Isto. 

119 Isto. 


120 Isto. 

Iz brojnih dokumenata vidljiva je relativno dobra koordinacija ondašnjih 
državnih (Ministarstvo zdravstva, Ministarstvo udružbe) i lokalnih vlasti, Cr- 
venoga križa i institucija Katoličke crkve pri zbrinjavanju velikog broja dje- 
ce u ovoj velikoj ratnoj humanitarnoj akciji.121 Vlasti su dopustile djelovanje 
i privatnih volonterskih skupina koje su sudjelovale u preuzimanju djece (pa 
i izravno od majki koje su odlazile u Njemačku), zatim prijevozu djece, pri- 
kupljanju hrane i odjeće, vođenju kartoteke zbrinute djece i slično. Pri tome 
valja istaknuti skupinu volontera koju je vodila Zagrepčanka Diana Budisav- 
ljević.122 


Zaključak 


U zadanim ratnim okolnostima i uz ograničene mogućnosti tadašnje medici- 
ne djeca s Kozare, Potkozarja i okolice u prihvatilištima zasigurno nisu bila 
diskriminirana u pogledu zdravstvene skrbi. Uz svakodnevnu liječničku i os- 
talu stručnu medicinsku skrb te brigu o higijeni i prehrani, izrazito bolesna 
i iznemogla djeca smještana su u improvizirane bolnice i razvrstavana na pri- 
padajuće odjele prema vrsti bolesti. Iz svih prihvatilišta djeca su upućivana i 
u gradske bolnice na specijalističke preglede i liječenje. Liječnici i prateće 
osoblje (medicinske sestre, časne sestre i drugi) brinuli su se nesebično o 
povjerenoj im djeci. Umorni od velikog posla i sami su se razbolijevali od 
zaražene djece. U Jastrebarskom je umrla časna sestra Terezija Lukrecija Mla- 
kar zarazivši se od djece o kojoj se brinula.125 Smrtnih slučajeva bilo je i u 
obiteljima koje su na skrb preuzele djecu iz prihvatilišta. 

Najveća prihvatilišta (Jastrebarsko, Sisak, Zavod za odgoj gluhonijeme 
djece u Zagrebu) prihvaćala su i zbrinjavala djecu tijekom nekoliko mjeseci 
u drugoj polovici 1942. godine. Većinu djece iz prihvatilišta nastojalo se i us- 


121 U dopisu ministra udružbe Lovre Sušića Ministarstvu zdravstva od 1. kolovoza 1942. 
navodi se: »Zahvaljujući uspješnoj suradnji s Ministarstvom zdravstva uspjelo je u naj- 
kraće vrijeme urediti veliko dječje prihvatilište za djecu iz sabirnih logora u Jastrebar- 
skom. Pomenuto prihvatilište sada je napunjeno te se ukazala potreba osnutka novog 
prihvatilišta u Sisku. U tom pravcu poduzete su već sve potrebne mjere te prvi trans- 
port djece dolazi u Sisak 3. VIII. o. g. Slobodan sam stoga zamoliti, da Ministarstvo 
zdravstva i za ovo prihvatilište pruži svoju suradnju dodjeljivanjem na rad liečnika pe- 
diatra, te dovoljnog broja sestara pomoćnica kao i ostalog zdravstvenog osoblja i tvo- 
riva. Zahvaljujući Ministarstvu zdravstva na odličnoj suradnji u Jastrebarskom uvjeren 
sam da će uspjeti povoljno riešiti i ovaj novi zadatak.«, HDA 226, Glavno ravnateljstvo 
za zdravstvo, broj 49534-Z-II-1942 

122 Dnevnik Diane Budisavljević, Nataša MATAUŠIĆ, n. dj. 

123 I liječnici dr. Župan, dr. Auf i drugi iz skupine koja je bila u srpnju 1942. u Jablan- 
cu u izvješću opisuju teške uvjete u kojima su zatekli izbjeglice s Kozare: uz nedosta- 
tak hrane, ni liječnici nisu mogli spavati od buha, stjenica i komaraca, i u Zagreb su se 
vratili iscrpljeni od nesanice i stalnog proljeva, HDA 226, Glavno ravnateljstvo za zdrav- 
stvo, 48152-Z-1942 . 

pjelo kolonizirati, odnosno smjestiti u udomiteljske obitelji ili druge ustano- 
ve s manjim brojem djece. To je bio i najuspješniji način rješavanja brojnih 
klasičnih zaraznih bolesti koje su se vrlo lako širile u prihvatilištima. Ako je 
ponegdje i bilo određenih organizacijskih propusta (dr. Antun Najžar pisao 
je kako je u Sisku zbog nužnog smještaja u nedovršenim zgradama smrtnos- 
ti pridonijela i noćna hladnoća, a sporenja o načinu zbrinjavanja djece bilo 
je iu Domu na Josipovcu u Zagrebu), iz dostupnih dokumenata se jasno ra- 
zabire da nije postojala namjera da se toj djeci naškodi na bilo koji način, 
odnosno da nisu bila izvrgnuta izgladnjivanju, nasilju ili trovanju. Uistinu, 
mnogoj od te djece spašen je život, ugrožen glađu i bolesti. Djeca su pripa- 
dala manjinskoj (srpskoj) etničkoj skupini u tadašnjoj državi čiji su mnogi 
pripadnici sudjelovali u pobuni protiv države. To zacijelo nije bio razlog zaš- 
to su dospjela u prihvatilišta, nego nastojanje da im se pomogne bez bilo 
kakve diskriminacije. 

lako se i u onodobnim izvješćima katkad navodi da su djeca zbrinjava- 
na u logorima12, svi dostupni dokumenti ukazuju na to da je prije bila riječ 
o prihvatilištima, sabiralištima, domovima pa i privremenim bolnicama za 
djecu u Sisku i Jastrebarskom. Isto tako, primjerenije bi bilo koristiti termine 
prihvaćanje, zbrinjavanje, liječenje, skrb, odnosno udomljavanje djece, nego 
spašavanje (spašavanje sugerira da je djeci prijetila neposredna smrt od ubi- 
janja ili namjernog ozljeđivanja). U analiziranom gradivu nema niti jednog 
dokaza, čak niti jedne izjave sudionika, odnosno svjedoka događaja u prih- 
vatilištima koji bi ukazivali na fizičko nasilje nad djecom. 


Igor Vukić, Ilija Kuzman 
Some Insights into the Housing and Healthcare of Children 
from Kozara in Children's Shelters of 1942 


After the offensive of the Croatian and German army in the area of the 
Kozara mountain in the summer of 1942, a refugee camp was created with 
a large number of starving and sick children. When the Partisan resistance 
was crushed, large groups of children from the camp were temporarily 
moved to a number of reception centres (concentration camp Stara 
Gradiška, shelters in the villages of Mlaka, Jablanac, Uštica, and elsewhere). 


14 Dr. Dragišić je u ispitivanju pred Zemaljskom komisijom za ratne zločine 10. pro- 
sinca 1945., opisujući dom u Jastrebarskom, rekao da »ustaša za cijelo vrijeme u samo- 
me logoru nismo vidjeli, jer su svugdje na ulazu bile izlijepljene table “zarazne bolesti 
i “pristup strogo zabranjen'. Spomenuo je da je samo jednom došao ustaški poručnik 
iz Karlovca koji je rekao da ima zadatak popisati djecu i nadzirati logor. No prestao je 
i on dolaziti u bolnicu, tako da stvarno tamo nije bilo straže, rekao je Dragišić Vidi Ćiril 
PETEŠIĆ, n. dj., 101. 

Then, without prior preparations, they were all moved to further temporary 
shelters with the goal of providing general care and healthcare. The 
children were later placed in foster homes. The organization of placing the 
children into any form of housing depended for the most part on the State. 
From available documents, it is clear that the children in the camps were 
given housing and food, as well as adequate healthcare, meaning that the 
children were not discriminated against or neglected. The basic purpose of 
this paper is to show that children from Kozara and Potkozarje in 1942 had 
adequate general care and healthcare, in accordance with the capacities of 
medicine at the time in the given circumstances of war. This is done by 
using original archive materials and statements of participants of the events 
(court records). 

We wrote this paper because today there is an abundance of opinions 
in various media that the children were starved, poisoned, and tortured. 
Here we want to point out that these claims are arbitrary and unfounded, 
spread by the Yugoslav communist regime after the end of World War II, 
as well as certain social, political, and even scientific groups. Therefore, the 
terms »children's camps« or »Ustasha camps« are inappropriate, and instead, 
the terms »reception centres« or »children's shelters«, even »children's 
hospitals« should be used. 

Key words: World War II, Independent State of Croatia, Children's 
Shelter Jastrebarsko, Children's Shelter Sisak, Institute for the Education of 
Deaf-Mute Children, Children's Home at Josipovac, infectious diseases 


